Κιτς και σ' έφαγα... • ταβερνοχώρος\nΚιτς και σ' έφαγα...\nΔιεύθυνση Ολύμπου 89, Θεσσαλονίκη\nΤηλ. επικοινωνίας 2315519191,6973485877\nΩράριο 13:30-01:00. Την εβδομάδα του Δεκαπενταύγουστου κλειστά.\nkits, kitch, #hipster\nΆνοιξε 20 Φλεβάρη 2014\nΙδιοκτησία Μαρία Φάλλια\nΈχω κάτσει πολλές φορές από Μάρτιο 2014 μέχρι Νοέμβριο 2016.\nΣυμπαθητικό μαγαζάκι με 3-4 εξωτερικά τραπεζάκια.\nΤα κορίτσια που τρέχουν το μαγαζί λαϊκά όπως πρέπει, ξέρουν και να κερνάνε.\nΈχει λίγα φαγητά (κυρίως κρέατα αλλά έχει και λίγα θαλασσινά). Αρκετά συμπαθητικό φαγητό στο σύνολο, αν και έχει ενίοτε λίγες αστοχίες. Η ρακή συνήθως καλή χωρίς παρενέργειες την επόμενη μέρα.\nΜοσχαρίσια σπαλομπριζόλα με ψητές πατάτες και μαύρο σινάπι\nΚριθαρότο με καβουρμά (πολύ καλό)\nΚαπνιστή μπριζόλα με πατάτες baby και μουστάρδα\nΜαστέλο ψητό (ελαφρώς καμένο)\nΛιγκουίνι με απάκι, μανούρι, ντοματίνια\nΧοιρινά BBQ ribs (καλά)\nΤαλαγάνι Μεσσηνίας με σπιτική μαρμελάδα φράουλας (καλό)\nΣπαλομπριζόλα μοσχαρίσια με λάδι τρούφας (καλό, παρόλο που δε θύμιζε καθόλου μοσχάρι, ούτε ψήθηκε με αίμα όπως ζητήθηκε)\nΣυκώτι μοσχαρίσιο με βούτυρο Ηπείρου και σκόρδο (καλό)\nΡεβύθια Σίφνου με κιμά αρωματισμένο, δάφνη και πορτοκάλι Κρήτης (πολύ καλό)\nΦιλέτο σολομού με πατάτες σχάρας\nΡόκα με ντοματίνια, μανούρι, ηλιόσπορους και μαρμελάδα\nΤαλαγάνι σαγανάκι με μαρμελάδα φράουλα\nΠανσέτα μαριναρισμένη με λάδι καπνού\nΦιλέτο κοτόπουλο με αρωματικά και μπασμάτι\nΛουκάνικο με κόκκινη και πράσινη πιπεριά (μέτριο, το λουκάνικο δε μου άρεσε καθόλου)\nΚαβουρμάς με αυγά (καλό)\n"Ταλαγάνι Μεσσηνίας με μαρμελάδα φράουλα" (καλό, λίγο χειρότερα ψημένο σε σχέση με την προηγούμενη φορά)\n"Σπαλομπριζόλα μοσχαρίσια με λάδι τρούφας" (καλούτσικη, τρούφα δεν νιώσαμε!)\n"Συκώτι μοσχαρίσιο με βούτυρο Ηπείρου και σκόρδο" (ψαρωτική η επιγραφή αλλά πρόκειται για ένα απλό καλό συκώτι)\n"Ρεβύθια Σίφνου με κιμά αρωματισμένο, δάφνη και πορτοκάλι Κρήτης" (εξαιρετικά)\n"Πράσινη Ελληνική" (καλή)\n"Πανσετούλα μαριναρισμένη σε λάδι καπνού" (καλές)\n"Ντάκος με γλυκιά μυζήθρα Κρήτης" (οκ)\n"Λόλα κόκκινη και πράσινη, με ρόκα, σταφύλι και χαλούμι" (οκ)\n"Καβουρμάς με αυγά" (πολύ καλό, αν και καβουρμάς δεν ήταν με τίποτα!)\n"Χταπόδι σχάρας με κρεμμύδια και τουρσί"\n"Ταλαγάνι Μεσσηνίας με μαρμελάδα φράουλα"\n"Πατάτες baby με απάκι, σπανάκι και φέτα"\n"Λαυράκι σωτέ με θυμάρι και τσιγαριαστά χόρτα"\n"Ταλαγάνι Μεσσηνίας με μαρμελάδα φράουλα" (εξαιρετικό, η μαρμελάδα θα μετρούσε να ήταν και σπιτική αντί εμπορίου!)\nGavius Apicius 28/09/2021 12:11\nΕνδιαφέρουσα πρόταση στην περιοχή. Δοκιμάστηκαν σαλάτα με ντοματίνια, χώμα παξιμαδιού και τυρί κρέμα (κατσικίσιο αν ενθυμούμαι ορθώς), ταλιατέλες με μανιτάρια, μανιτάρια με απάκι κοτόπουλο και σάλτσα μετσοβόνε, μοσχαρίσια σπαλομπριζόλα με ψητές πατάτες και μαύρο σινάπι.\nΌλα τα πιάτα ήταν άνω του μετρίου, χωρίς όμως κανένα να ενθουσιάσει. Η σπαλομπριζόλα ήταν άνω του medium που ζητήθηκε, αλλά γευστική. Το ορεκτικό με τα μανιτάρια ήταν ενδιαφέρον, αλλά το απάκι κοτόπουλο απόν. Οι ταλιατέλες απλώς οκ, χωρίς εξάρσεις. Η σαλάτα ήταν κατά κοινή ομολογία το πιο άρτιο πιάτο, με πολύ καλή ισορροπία.\nΤιμή 49€ για 2 άτομα με τα παραπάνω και 2 μπύρες, χωρίς γλυκό και χωρίς απόδειξη. Ακριβό για αυτό που προσφέρει. Γενικά προτείνεται σε περίπτωση που βρίσκεστε στην περιοχή και ελλείψει άλλων επιλογών.\nJohnJohn 09/01/2020 15:34\nΩραία διακόσμηση, ολίγον κιτς όπως καταλαβαίνουμε και από το όνομα, μικρό μαγαζάκι με ιδιαίτερες γεύσεις και ελαφρώς τσιμπημένες τιμές χωρίς απόδειξη και γλυκό. Πήραμε μπιφτεκάκια μόσχου με γιαούρτι, καπνιστή μπριζόλα με πατάτες baby και σως μουστάρδας, σαλάτα σπανάκι μωβ λάχανο (ρόδι, προσούτο, φουντούκι, κατίκι), μανιτάρια με απάκι και κρέμα γάλακτος. Ήπιαμε ρετσίνα βασιλική με σόδα. Σύνολο 40€ για 2 άτομα. Όλα μας άρεσαν και χορτάσαμε άνετα. Θα ξαναπήγαινα σε γενικές γραμμές.\nΓιαντράνκα 22/08/2019 20:38\nΤο κριθαρότο με τον καβουρμά πολύ καλό, al dente όπως του πρέπει, το ψήσιμο στο μαστέλο μέτριο (έχει τύχει ξανά) και η καπνιστή μπριζόλα μια χαρά. Είναι μια σχετικά ασφαλής επιλογή, με διακυμάνσεις κατά πιάτα, σε γενικές γραμμές καλό επίπεδο.\nMeraklis_Thess 28/03/2019 12:01\nΕνδιαφέρον hipster μεζεδοπωλείο-εστιατόριο.\nΚάθισα πρόσφατα για πρώτη φορά με θετικές εμπειρίες.\nΟ χώρος εσωτερικά επιτηδευμένα κιτς (εξού και το όνομα) σε άλλους άρεσε στην παρέα και σε άλλους όχι, πολύ στενόχωρος με μόλις 5-6 τραπέζια, καθίσαμε έξω μια και είχε καλή μέρα.\nΗ κουζίνα είναι αρκετά δημιουργική, σε μια προσπάθεια να παντρέψει το παραδοσιακό με το πειραγμένο. Έχει κυρίως κρεατικά, κάμποσα πιάτα με ζυμαρικά (έχει ξεχωριστή κατηγορία στο μενού), λίγα ψάρια και αρκετές επιλογές Ελληνικών τυριών.\nΌτι φάγαμε ήταν από μέτριο έως εξαιρετικό.\nΜπριζολάκια χοιρινά με σάλτσα μουστάρδας - Πολύ καλά, ζουμερά και νόστιμα.\nΛιγκουίνι με απάκι, ντοματίνια και (νομίζω) μανούρι - Απλά καλό, βρασμένα al dente, μεγάλη μερίδα των ζυμαρικών αλλά φτωχή η ποσότητα των υπόλοιπων υλικών, έλειπε κάτι για να δέσει τα υλικά.\nΜπιφτέκια - Μέτριο, ίσως το πιο αδιάφορο πιάτο (σε κάποιους από την παρέα άρεσε).\nΤαλαγάνι με μαρμελάδα σύκου - Εξαιρετικό.\nΚαβουρμάς με αυγά - Πολύ καλό.\nΣαλάτα iceberg, ρόκα, φινόκιο, καπνιστή παντσέτα και Κατίκι - Εξαιρετική.\nΠατάτες baby με απάκι - Αρκετά καλές.\nΣυκώτι μοσχαρίσιο με βούτυρο και δεντρολίβανο - Πολύ καλό.\nΤσίπουρο άνευ κακό, άσχημη γεύση και υπερβολικά δυνατό. Τελευταία έχω παρατηρήσει ότι αρκετά μαγαζιά ενώ έχουν προσεγμένα πιάτα, έχουν κακή ποιότητας χύμα αλκοόλ.\nΟι τιμές είναι τσιμπημένες, αλλά οι μερίδες αρκετά μεγάλες, οπότε αν δεν παραγγείλεις πολλά δεν ξεφεύγεις στο λογαριασμό. Παρέα 5 ατόμων πληρώσαμε 16 ευρώ το άτομο με μικρή κατανάλωση αλκοόλ.\ndokimastis 05/02/2019 11:30\nΚαι σε μένα καλούτσικο φάνηκε. Προς τη νέα κουζίνα, καλά στοιχεία. Πήγα σε τραπέζι φίλων και πήρα επ' ώμου τις Πατάτες τους (με μπούκοβο, καλές) και επίσης παρήγγειλα Ρεβύθια με κιμά (και Γιαούρτι). Πολύ βαρύς συνδυασμός, ασυνήθιστος. Με δυσκόλεψε στη χώνεψη. Τσίπουρο-χωρίς, καλό.\nΠεριβάλλον "Θηλυκό". Ενδιαφέρον, με πινελιές τέχνης.\nΈνα που έχω να πω είναι ότι είχε λίγα πράγματα με φυτική προέλευση, έτσι μου κάθισε ο κατάλογος. Αν δεν θες σαλάτα, οι επιλογές είναι περιορισμένες. Αξίζει πάντως ξανά επίσκεψη.\ntoy 15/11/2018 09:45\nΣάββατο βράδυ 2 άτομα\nΜακαρόνια με σπανάκι κρέμα τυριών και αυγό, ενδιαφέρουσα σκέψη αποτυχημένη εκτέλεση το μακαρόνι παραβρασμένο το τυρί σχεδόν το έψαχνες, το αυγό παραψημένο χωρίς το «ζουμί» του, το σπανάκι είχε μπλανσαριστεί χώρια.\nΣαλάτα ρόκα με μαρμελάδα φράουλα μανούρι , εκτός από το μανούρι όλα τα άλλα ήταν κάτω του μετρίου, Η ρόκα ήταν τόσο μεγάλη που έμοιαζε με φύλλο από σέλινο, η μαρμελάδα ήταν κακής ποιότητας κονσέρβα\nΜανιτάρι με απάκι μέλι και μουστάρδα, μου έμοιασε σαν το ρετιρέ που προβάλλεται 30 χρόνια σε επανάληψη.\nΑυτά με ένα μπουκάλι κρασί 42€\nΕνδιαφέρον χώρος με άποψη συμπαθητικό σέρβις ωραίες ιδέες αλλά η εκτέλεση απείχε πολύ από την αναμενόμενη, ίσως ήταν μία κακή βραδιά θα του δώσω ακόμη μία ευκαιρία πάντως εκτός ΣΚ για να είμαι δίκαιος.\nTΗomasK 04/09/2018 21:55\nΕπίσκεψη μετά από αρκετό καιρό με πολύ καλές εντυπώσεις. Ανανεωμένος καλοκαιρινός κατάλογος και γενικά μεγαλύτερη ποικιλία. Πολύ καλά τα bbq ribs, η χοιρινή μπριζόλα, τα λινγκουίνι με απάκι ντοματίνι μανούρι, και το συκώτι. Καλή η σαλάτα ρόκα και το πεκορίνο σα συνοδευτικά, μέτρια τα πλευρώτους.\nΑρνητικό, όπως έχει επισημανθεί και από άλλους, η μη έκδοση απόδειξης ούτε καν το χαρτί παραγγελίας. Το pos φυσικά δε δούλευε...Απαράδεκτοι ως επαγγελματίες\nanton 07/08/2018 19:45\nΕπίσκεψη αρχές Αυγούστου, 2 άτομα.\nΠήραμε φάβα (καλή, αλλά μικρή ποσότητα), ντάκο (άνοστος), βραστά λαχανικά (βαρετά, το καρότο δεν είχε βράσει καλά) και ταλιατέλες με μανιτάρια (ωραίες, αλλά 5), και ήπιαμε 3 μπύρες. Στο σύνολο, έχει μερικά πιάτα ενδιαφέροντα, πλήν όμως ακριβά και μικρές μερίδες (20€/άτομο για τα προαναφερθέντα). Άσχημη εντύπωση ο προφορικός λογαριασμός. Δεν το προτείνω.\nSeventh 12/03/2017 20:02\nΒρεθήκαμε παρέα 6 ατόμων. Γενικά ενδιαφέρουσες γεύσεις που ξεφεύγουν από τα κλασσικά.\nΟ λογαριασμός στον αέρα χωρίς να υπάρχει ανάλυση. Αν ζητήσεις απόδειξη σου φέρνουν.\nΚαι πάμε στο δια ταύτα. Τα πιάτα ερχόταν το ένα μετά το άλλο με αποτέλεσμα να τρώει ένας και να κοιτάνε οι άλλοι. Αποκορύφωμα ότι δεν ήρθε ποτέ η μερίδα του 6ου της παρέας.\nΔε συστήνεται (για παρέες)\nfisher 31/03/2016 15:19\nΒραδυνή επίσκεψη για κρασί μετά απο τα σχόλια του ταβερνοχώρου. Το μαγαζί δεν ειναι τελικά και τόσο κιτς απο θέμα διακόσμησης. Όσον αφορά το φαγητό πήραμε:\nΧοιρινή τηγανιά που ήταν αδιάφορη, κεφτεδάκια πολύ ωραία.\nΣαλάτα δεν θυμάμαι το όνομα, είχε διάφορες πρασινάδες και χαλούμι η οποία ηταν αρκετά μεγάλη μερίδα αλλά οχι κάτι το τρομερό.\nΜαστέλο με μαρμελάδα, δεν μου άρεσε καθόλου λόγω της υπερβολικής μαρμελάδας.\nΠατάτες κιτς αδιάφορες.\nΤο κρασί ήταν καλό και σε αρκετά καλή τιμή.\nΝομίζω οτι δε θα επιδιώξω να ξαναπάω.\nΑπόδειξη με το λογαριασμό, δεν κέρασαν γλυκό.\nJørgen 27/12/2015 17:10\nΞέχασα να αναφέρω οτι κακή εντύπωση μου έκανε η καθυστέρηση των πιάτων μεταξύ τους. Έτρωγε ο ένας και οι υποόλοιποι κοιτούσαν.\nJørgen 27/12/2015 12:23\nΜετά απο πολλούς επαίνους απο φίλους, το επισκεφτήκαμε πριν λίγες μέρες. Χώρος συμπαθητικός και ζεστός, αλλά δεν είδα κάτι ιδιαίτερο, που να υποστηρίζει το όνομα του μαγαζιού. Σέρβις ικανοποιητικό. Στα του φαγητού τώρα, δοκίμασα κοτόπουλο με ρύζι που ήταν μια αρκετά μικρή μερίδα,τίποτα ξεχωριστό, χωρίς αρώματα όπως υποστηρίζει ο κατάλογος. Σαλάτα ροκα ντοματίνι καλή, μακαρόνια με ντοματίνια και απάκι, πολύ μεγάλη ποσότητα, αλλά σαν πιάτο αρκετά αδύναμο, αφου δεν είχε κατι να συνδέει τα υλικά, εκτός απο πολύ βούτυρο. Ακόμη, τα μπουτάκια κοτόπουλο με καλαμπόκι, επίσης μέτρια εκτελεσμένο, αφού είχε μια ενδιαφέρουσα σάλτσα, αλλά τα μπουτάκια ήταν κάπως καμμένα. Στο τέλος κέρασμα σοκολατόπιτα, πολύ νόστιμη, αν και θα την ήθελα χωρίς αλάτι. Συνολικά κόστισε γύρω στα 10 ευρώ το άτομο. Παρόλο που οι τιμές και οι μερίδες είναι πολύ καλές, το γευστικό κομμάτι ήταν φλατ, χωρίς πολύ ενδιαφέρουσες συνταγές και εκτέλεση. Σίγουρα περίμενα κάτι παραπάνω.\nklitemnistra 22/06/2015 14:33\nαπογεματινο κιτσαρισμα με: ταλαγανι σαγανακι με μαρμελαδα φραουλα (τυπικο, ωραιος ο συνδυασμος), παπατες baby με σπανακι-τυρι-απακι (πολυ καλο, εξαιρετικα γευστικο ταιριασμα το απακι),\nφιλετο κοτοπουλο με αρωματικα και μπασματι (μια χαρα το φιλετο, αρωματικα και σος δεν τα πολυενιωσα, το μπασματι κομπλε με εντονη βουτυρογευση), πανσετα μαριναρισμενη με λαδι καπνου (ζουμερες-ξεροψημενες, γευστικοτερες απ' τις παρομοιες του σεμπρικου)\n+ 2 μικρες βαρελι, ~29€\nτο παλικαρι που ηταν στο μαγαζι πηγαινε πανελα αγχωμενος και η κοπελια που ηρθε αργοτερα (και μας πασαρε την αποδειξη) αν δεν ηταν κουρασμενη σιγουρα δεν μας συμπαθησε\nμετριοκαλες εντυπωσεις, θα ξαναπαγαινα\nniramis 10/03/2015 21:18\nΠήγα χτες το μεσημέρι δεύτερη φορά μετά το καλοκαίρι, που είχα κάτσει έξω, κι αυτή τη φορά κάτσαμε μέσα. Μ'άρεσε ο χώρος, που έχει διαφορετικές καρέκλες και η κιτς διακόσμηση, που δε μου φάνηκε υπερβολική, μάλλον γιατί το μαγαζί είναι ψηλοτάβανο και τα μπλιμπλίκια δεν είναι υπερφορτωμένα και το ένα πάνω στο άλλο. Επίσης μουσική αρκετά χαμηλή και διακριτική.\nΤο σέρβις εξυπηρετικό, αλλά λιγο αργό, αν και ήμασταν μόνο εμείς κι άλλη μια παρέα. Έχω την εντύπωση ότι αυτό συμβαίνει επειδή η ιδιοκτήτης τελεί χρέη μαγείρισσας και σερβιτόρας ταυτόχρονα.\nΠήραμε κι αυτή τη φορά πατάτες baby με σπανάκι, φέτα κι απάκι φοβερές (!), ακόμα καλύτερες απ'όσο θυμόμουν, και ταλαγάνι μεσσηνίας με μαρμελάδα φράουλα, επίσης ξανά, κι επίσης καλύτερο απ'την προηγούμενη φορά. Για κυρίως πήραμε μπριζολάκια (μεγάλη μερίδα) που ήταν 4 κομμάτια ξεροψημένα (για τα δικά μου γούστα ολίγον τι πιο καλοψημένα απ'ότι προτιμώ) με 4 κομμάτια πίτας και μ'ένα ωραίο πηχτό ζουμάκι από πάνω (πιθανολογώ ότι ήταν λεμόνι με μουστάρδα και ζουμί απ'το κρέας) πολύ καλό. Αυτά κι ένα 100άρι τσίπουρο με γλυκάνισο ~24ευρώ για 2 άτομα και χορτάσαμε. Κερασμένο γλυκό στο τέλος πολίτικο νοστιμότατο.\nΤην προηγούμενη φορά είχαμε πάρει πανσέτες με πίτες (και σως μουστάρδας νομίζω) πολύ καλές και μια σπαλομπριζόλα (τεράστια μερίδα, ζορίστηκα να την τελειώσω) με μυρωδικά αρκετά καλή απ'όσο θυμάμαι.\nΣημειωτέον ότι επειδή δεν είχαμε ψιλά, είχαμε 23ευρώ και μετά 20άρικο, μας "κέρασαν" τη διαφορά, πράγμα που μέτρησε πολύ για μένα. Επιπλέον συν ότι η ιδιοκτήτης μας απέτρεψε απ'το να πάρουμε και κεφτεδάκια, γιατί μετά θα ήταν πολλά και θα έμεναν αφάγωτα, κίνηση που θεωρώ σπάνια για μαγαζάτορα. Ό,τι έχω φάει μου έχει αρέσει, το τσίπουρο καλό, σίγουρα θα ξαναπάω και το συστήνω.\nΓιαντράνκα 18/02/2015 22:04\nΠανσετούλες, τηγανιά κοτόπουλο με κριθαράκι, ρεβύθια, μανιτάρια, στραπατσάδα με λουκάνικο Λευκάδας όλα πολύ καλά. Το κοτόπουλο με σπανάκι (πιάτο ημέρας) μέτριο. Γλυκό όμως δεν έχω πετύχει ποτέ! Στη συνείδησή μου έχει κατοχυρωθεί ως ασφαλής επιλογή για μεζέ.\ntimos zisis 19/12/2014 23:37\nφασολια με κοτοπουλο και λουκανικο και 1 φετα 12,5Ε. αυτο\nSeventh 26/10/2014 20:45\nΤο βρήκαμε και βρήκαμε χαριτωμένη την κιτς αισθητική του. Νόστιμες οι μερίδες του και καλό το κρασί του. Συμπαθητικό το γλυκάκι στο τέλος. Μας τα χάλασε το μπέρδεμα στο τέλος με το λογαριασμό όπως και τα σχεδόν 14€ το άτομο για τέτοιο μαγαζί. Το προσπερνάμε\nMikey 29/09/2014 15:57\nΠολύ ωραία η πράσινη σαλάτα λόλα,οι πανσέτες καλοψημένες και ζουμερές και τα ζυμαρικά με απάκι,ντοματάκια και μανούρι εξαιρετικά! Το λευκό ξηρό κρασί Αιγίου επίσης πολύ καλό και οι μερίδες χορταστικές! Στα αρνητικά η "κατσούφικη" εξυπηρέτηση και η μη έκδοση απόδειξης! Σίγουρα θα το ξανατιμήσω!\nΒικτωρ Τ. 28/04/2014 19:01\nΔιακοσμηση ποπ με χιουμορ.Μουσικη οκ απο ραδιοφωνο.Σερβις αποτελεσματικο και πολυ ευγενικο.Σαλατα πρασινη με σταφυλι και χαλουμι οκ,ταλαγανι με μαρμελαδα φραουλα καλο(θα βοηθουσε αν η μαρμελαδα ηταν πιο σπιτισια),πατατες baby καλες,λουκανικο με σαλτσα και πιπεριες καλο αν και το λουκανικο ηταν του εμποριου,πανσετες καλες,μοσχαρισια σπαλομπριζολα οκ,κοτοπουλο κιτς με χυλοπιτες μετριο,μας εφεραν δωρο ρεβυθια με κιμα και γιαουρτι καλα που μου εκανε πολυ θετικη εντυπωση η χειρονομια+2 αναψυκτικα+100ml ρακη=57 ευρω\nΓιαντράνκα 20/04/2014 18:12\nΠρώτη επίσκεψη με ιδιαίτερα θετικές εντυπώσεις. Πατατούλες baby και ταλαγάνι, όπως τα είπαν οι προλαλήσαντες, δηλαδή εξαιρετικά. Ομοίως και η ρακί πολύ καλή. Θαυμάσιο ήταν και το τρυφερότατο και νοστιμότατο λαυράκι τσιγαριστών χόρτων με το ωραίο ρυζάκι του (10 ευρώ που τα άξιζε).Το χταποδάκι επίσης καλό και τρυφερό αν και κατεψυγμένο και χωρίς τα κρεμμύδια που ο κατάλογος υποσχέθηκε. Γλυκάκι σε εμάς δεν υπήρξε, αλλά αυτό ίσως και λόγω των ημερών.\nΓενικώς έφυγα πολύ ευχαριστημένη και προτίθεμαι να επανέλθω σύντομα.\nHungry_Tux 12/04/2014 14:43\nΕπίσκεψη 11.04.2014. Νέο μαγαζί με πολύ μερακλού ιδιοκτήτρια. Κατάλογος μικρός με φρέσκα υλικά. Baby πατατούλες με απάκι και σπανάκι εξαιρετικές, ταλαγάνι με μαρμελάδα φράουλα τέλειο και η φέτα του τυριού ήταν μεγάλη (πράγμα σπάνιο στα μεζεδοπωλεία), φάβα με καραμελωμένα κρεμμύδια και κάππαρη πολύ καλή και λουκάνικο κοζάνης με ντομάτα φρέσκια και φέτα τέλειο, διότι η μερίδα είχε πάρα πολύ λουκάνικο και δεν προκάλεσε την παραμικρή παρενέργεια στην πέψη. Τα ποτά τους αγνά. Επίσης έχει τη μπύρα ζήτα, από τη φθιώτιδα, που δεν τη βρίσκεις συχνά. Προτείνεται για δοκιμή, ήταν εξαιρετική. Κερνασμένο γλυκάκι, κορμό και χαλβά πολύ καλά και τα δύο. Μερίδες μεγάλες και τιμές φυσιολογικές.


ΚΟΝΤΑ ΣΤΟΥΣ ΑΓΡΟΤΕΣ: ΟΙΚΟΓΕΝΕΙΑ ΣΕ ΚΡΙΣΗ\nΕίμαι η Ελενίτσα, ένα από τα δεκάδες, εκατοντάδες, ίσως και χιλιάδες παιδιά στην Ελλάδα, που η ζωή τους άλλαξε σημαντικά τα τελευταία χρόνια, εξαιτίας αυτού που οι μεγάλοι αποκαλούν «κρίση».\nΖούσαμε σ’ ένα διαμέρισμα μιας πολυκατοικίας, στο κέντρο της πόλης. Ο μπαμπάς δούλευε σαν μηχανικός στο εργοστάσιο και η μαμά σ’ ένα ξενοδοχείο της πόλης. Κι εμείς, σχολείο, αγγλικά, γαλλικά, μουσική, γυμναστήριο, όλη μέρα δώθε κείθε, κι όταν κατάκοποι γυρνούσαμε σπίτι, λίγο τηλεόραση και φυσικά παιχνίδι με τις ώρες στον υπολογιστή. Πότε επικοινωνούσαμε μεταξύ μας; Καλή απορία. Ίσως τα Σαββατοκύριακα, ίσως σε κάποιες διακοπές… αλλιώς τα μαγνητάκια με τα σημειώματα πάνω στην πόρτα του ψυγείου να ‘ναι καλά! Έτσι κυλούσε η ζωή μας, ώσπου έσκασε μύτη απρόσκλητη και άκρως ανεπιθύμητη η «κυρία Κρίση». Οι μεγάλοι πρέπει να τη φοβήθηκαν πολύ. Όλη την ώρα γι’ αυτήν μιλούσαν, άκουγαν ειδήσεις, βουτούσαν αδηφάγα στην εφημερίδα, διάβαζαν κι έπειτα μετρούσαν, υπολόγιζαν, κατέβαζαν το κεφάλι, μονολογούσαν απελπισμένοι.\nΈπειτα έκλεισε το ξενοδοχείο που δούλευε η μαμά, κι έμεινε άνεργη. Κακό ε; Ναι, αλλά είχε κι ένα τεράστιο καλό η υπόθεση. Έφυγε αναγκαστικά η Μαρτίν που μας πρόσεχε και μας μαγείρευε και τη θέση της πήρε τώρα η μαμά. Μας ξυπνούσε εκείνη και μας ετοίμαζε το πρωί για το σχολείο, μας διάβαζε το απόγευμα και φυσικά, ποιος αμφιβάλλει πως το φαγητό της μαμάς είναι νοστιμότερο κι απ’ το πιο γκουρμέ εστιατόριο. Πρωτόγνωρα πράγματα και τόσο υπέροχα στ’ αλήθεια!\nΣε λίγο ήρθε όμως και η σειρά του μπαμπά να απολυθεί από το εργοστάσιο. Εκεί τα πράγματα δυσκόλεψαν πιο πολύ. Για λίγους μήνες ψευτοδούλευε εδώ κι εκεί, μα δεν βγαίναμε πέρα. Κάτω από την πίεση των πραγμάτων, πήρε τη γενναία απόφαση, που άλλαξε πραγματικά τη ζωή μας. Ένα ωραίο πρωί, μαζέψαμε ό,τι μας είχε απομείνει και φύγαμε για το χωριό. Το πατρικό σπίτι του μπαμπά, είναι τώρα η νέα μας κατοικία. Να δείτε χαρές που έκανε η γιαγιά, που τόσα χρόνια μετρούσε μια μια τις μέρες για να μας έχει κοντά της στις διακοπές. Τώρα μας έχει μόνιμα κοντά της κι έχει πει ένα θριαμβευτικό αντίο στη μοναξιά.\nΜέσα σε λίγους μήνες ο κήπος με τα λιγοστά λουλούδια μετατράπηκε σ’ έναν τέλειο λαχανόκηπο. Όλοι δουλέψαμε σκαλίζοντας, φυτεύοντας, ποτίζοντας. Μάλιστα δώσαμε και ονόματα στα φυτά μας για να έχει ο καθένας την προσωπική και ιδιαίτερη φροντίδα τους.\nΤο μεγάλο γλέντι όμως είναι στο κοτέτσι μας. Καυγάς κάθε μέρα για το ποιος θα ταΐσει τα κοτόπουλα και ποιος θα μαζέψει τ’ αυγά. Τελικά ο μπαμπάς, σαν σώφρων διαιτητής, κρέμασε ένα ημερήσιο πρόγραμμα δραστηριοτήτων για τον καθένα, για να πάψουν οι διαφωνίες.\nΠρέπει να ομολογήσω πως η δική μου αγαπημένη δραστηριότητα είναι το τάισμα και το άρμεγμα της Μαιρούλας, της κατσικούλας μας, και το παιχνίδι με τα καταπληκτικά μικρά της, τον Πέτρο και τη Λουλού. Τύφλα να ‘χει το αγρόκτημα στο internet. Ίδιο νομίζετε είναι, να πατάς κουμπάκια καθηλωμένος πίσω από μια οθόνη, με το ν’ αγγίζεις, να οσφραίνεσαι, να γεύεσαι, το δικό σου αληθινό αγρόκτημα; Πόσο αλήθεια μας είχαν αποκοιμίσει μ’ όλα αυτά, εγκλωβίζοντάς μας σε μια εικονική πραγματικότητα, και προσπαθώντας να μας χορτάσουν ηλεκτρονική ευτυχία! Πόση απάτη ήταν καμουφλαρισμένη στον ψεύτικο κόσμο τους! Η αληθινή χαρά είναι να ζει ο άνθρωπος κοντά στη φύση, να κοινωνεί την απλότητα και την ομορφιά της και να δοξάζει μέσ’ απ’ αυτά τον Δημιουργό του.\nTο σχολείο είναι στο διπλανό χωριό, περίπου ένα χιλιόμετρο απόσταση. Μια θαυμάσια πρωινή γυμναστική! Τα χωράφια αντιλαλούν από τα γέλια και τις φωνές μας. Είμαστε γύρω στα 10-15 παιδιά που πηγαινοερχόμαστε παρέα. Το μεσημέρι σαν τα λαγωνικά, μυρίζουμε από μακριά το φρεσκοψημένο ψωμί, το ζυμωμένο με αγάπη και φροντίδα περισσή από τα χεράκια της δικής μας μαμάς κι όχι από τη μηχανή του φούρναρη. Άλλη νοστιμιά σας λέω, δοκιμάστε και θα με θυμηθείτε…\nΚι ο πέτρινος φούρνος στην αυλή, διαλαλεί από μακριά «τι καλό φαγητό έχουμε σήμερα». Κι όταν πεινάς κι έχεις γεμίσει τα πνευμόνια σου από το καθαρό βουνίσιο αγέρι δεν χρειάζεσαι ορεκτικά, σως και αναψυκτικά να συνοδεύεις το φαΐ σου. Η φρέσκια μοσχομυριστή ντομάτα και το τυρί από την αγελάδα του κυρ-Φώτη, μαζί με το ζεστό ψωμί, κάνουν γεύμα βασιλικό.\nΈτσι κυλά η ζωή στο χωριό… Λίγο διάβασμα, πολύ παιχνίδι στην αυλή, στη γειτονιά, στην πλατεία και το βράδυ έρχεται κι ο μπαμπάς με τον μεγάλο μας αδελφό από το χωράφι και μαζευόμαστε όλοι μαζί στο τραπέζι. Ευχαριστούμε τον Θεό για τα αγαθά με τα οποία το έχει φορτώσει και απολαμβάνουμε τη ζεστή ατμόσφαιρα της οικογενειακής συντροφιάς.\nΤώρα βέβαια, είμαι σίγουρη, πως κάπου στην άκρη του μυαλού σας θεωρείτε πως σας λέω παραμύθια. Ξέρω πως μ’ έχετε ταυτίσει με τη ροζ πριγκίπισσα, που κλεισμένη στον ψηλό της πύργο, έχει υφάνει γύρω της τον δικό της παραμυθένιο κόσμο. Ε, λοιπόν, σας πληροφορώ πως όχι, δεν είμαι ούτε ροζ φαντασμένη πριγκίπισσα, ούτε όμως και ο γκρινιάρης νάνος της Χιονάτης, ή του στρουμφοχωριού. Βλέπω τις δυσκολίες γύρω μου και ζω μέσα σ’ αυτές, πώς θα μπορούσα άλλωστε να κάνω διαφορετικά; Από την άπλα του δικού μου δωματίου, βρέθηκα να στριμώχνομαι στο ντιβανάκι της κουζίνας μαζί με τη μικρή μου αδελφή, στον ίδιο χώρο με τον μεγάλο μας αδελφό και τη γιαγιά. Είναι ο μόνος χώρος που έχει θέρμανση τον χειμώνα. Και τι θέρμανση… ξυλόσομπα, που πρέπει και το βράδυ αδιάκοπα να την ταΐζεις, γιατί αν τύχει και μείνει νηστική… αλλοίμονό σου! Δεν θα διστάσει να σ’ αφήσει να ξεπαγιάσεις, έτσι από πείσμα. Εγώ, ένα παιδί του καλοριφέρ, δυσκολεύομαι αφάνταστα να πλυθώ στο παγωμένο μπάνιο της γιαγιάς, και τουρτουρίζω όταν πρέπει να βγω στην αποθήκη να φέρω αλεύρι για τη μαμά.\nΜε δυσκολεύει, που πρέπει να διαβάζω στο τραπέζι της κουζίνας, αντί για το τεράστιο γραφείο μου, και μάλιστα παρέα με την κατσαρόλα, το κρεμμυδάκι και την σκορδοπλεξούδα! Μου στοιχίζει που η μόνη δυνατότητά μου για πρόσβαση στο internet είναι από τον υπολογιστή του σχολείου μας…\nΝα πω κι άλλα; Κάθισα χθες το βράδυ στα κουρασμένα γόνατα του μπαμπά κι ένοιωσα στο χάδι του τη σκληράδα και την τραχύτητα της αγροτικής του δουλειάς. Μέτρησα τον κόπο του στις ρυτίδες του ηλιοκαμένου του προσώπου και στα βλέφαρα που βάραιναν πάνω απ’ τα κουρασμένα και κοκκινισμένα του μάτια. Έπειτα ψηλάφησα το έκζεμα στα δάκτυλα της μαμάς, απ’ το πλύσιμο και το τρίψιμο της καθημερινής μπουγάδας και παρατήρησα ξαφνιασμένη, τα αμέτρητα μα τόσο καλλιτεχνικά μπαλώματα της φούστας της.\nΔεν είναι εύκολη η καινούρια μας ζωή. Είναι ένας αγώνας επιβίωσης, σκληρός ώρες ώρες, μα και όμορφος, γιατί μας ενώνει και μας δένει σφικτά κι ανθρώπινα. Σας το ξαναλέω, δεν σκοπεύω να γίνω ο γκρινιάρης του στρουμφοχωριού, γιατί απλούστατα, τρελαίνομαι να παίζω συνεχώς το «παιχνίδι της χαράς». Το ξέρετε φαντάζομαι το υπέροχο αυτό παιχνίδι της Πολυάννας, που προσπαθούσε στο κάθε τι να βρίσκει μια αιτία για να χαίρεται. Έτσι είναι στη ζωή μας, η θλίψη και η χαρά, πιασμένες χέρι χέρι, εναλλάσσονται όπως η μέρα με τη νύχτα. Μέσα στο σκοτάδι πορεύεσαι με τη γλυκιά απαντοχή της χαραυγής, ενώ μέσα στο φως της μέρας γνωρίζεις πως σύντομα θα έρθει η νύχτα, μα πάλι θα ‘ναι για λίγο… Μες απ’ τις δοκιμασίες ξέρεις πως παλεύεις για ένα καλύτερο αύριο, σηκώνεις το βλέμμα σου στον Ουρανό κι αναζητάς «οδόν σωτηρίας».\nΠού τα ‘μαθα όλα αυτά; Μα φυσικά στο βραδινό ΄΄φροντιστήριο΄΄ της γιαγιάς… Μην παραξενεύεστε, θα σας εξηγήσω αμέσως. Είχαμε μείνει λοιπόν στο πιο όμορφο σημείο της μέρας, τη συγκέντρωση όλης της οικογένειας το βραδάκι στο τραπέζι. Τη γλυκιά ώρα του κοινού φαγητού… Τι ακολουθεί μετά;\nΠαίρνει η γιαγιά το πλεκτό της και καθώς πλέκουν οι βελόνες στα γέρικα χέρια της ζεστά ρούχα για τα εγγόνια της, έτσι πλέκουν και τα λόγια της ιστορίες απ’ τα χρόνια τα παλιά. Μιλά για την Πόλη, την Αγιά Σοφιά, τη Σμύρνη… Μιλά και δακρύζει, μιλά και ξανανιώνει. Μιλά και υφαίνει το φλάμπουρο μιας πατρίδας αγαπημένης, μιας πατρίδας δοξασμένης, μιας πατρίδας ξεχωριστής… Κι απ’ τη θέρμη της καρδιάς της λιώνουν μαζί της κι οι δικές μας καρδιές και μαθαίνουν ν’ αγαπούν. Ν’ αγαπούν την Ιστορία, την παράδοση, την Ελλάδα, τον Θεό. Γιατί όλα αυτά είναι ζυμωμένα μαζί στην καρδιά κάθε αυθεντικού Έλληνα, κάθε Ρωμηού. Είναι προζύμι που έβγαζε, βγάζει και θα βγάζει καρβέλια εκλεκτά, αρκεί με σεβασμό και προσοχή να το κρατήσουμε ανόθευτο, καθαρό.\nΗ κρίση μας ζορίζει, μας συνθλίβει, όπως το στάρι η μυλόπετρα και την ελιά το λιοτρίβι. Ας σκεφτούμε όμως πως έτσι θα βγει το αλεύρι και το λάδι που θα εξασφαλίσει τη συνέχεια στη μακραίωνη ιστορία μας.\nΗ κρίση είναι ένας σταυρός που επέτρεψε ο Θεός στην Ελλάδα για να την απεγκλωβίσει από τον λήθαργο της καλοπέρασης και την αποχαύνωση του ευδαιμονισμού και της εύκολης ηδονής και να την απαλλάξει από τα δεσμά της διαπλοκής και του ασύστολου ωφελιμισμού. Ένα στενό και τεθλιμμένο μονοπάτι που θα τη συνδέσει ξανά με την αληθινή Πίστη και την Ιστορική της συνέχεια.\nH «κρίση» που εμφανίστηκε απρόσμενα στη ζωή μας σαν «βρύση» δεινών και συμφορών, μας προκαλεί να τη μετατρέψουμε με τη δύναμη της Ελληνικής ψυχής και την ορθόδοξη πίστη και εμπιστοσύνη στον Θεό, σε «Βρύση» και πηγή ιαμάτων και κάθαρσης για τον καθένα προσωπικά και την Πατρίδα μας ολάκερη.\nΑναρτήθηκε από αλεξ τσιμπο στις 2:51 μ.μ.


Η αιώνια λιακάδα ενός ανέμελου μυαλού - 20/20 Magazine\nΚαι με εκπλήσσει που, συχνά πυκνά, επαναλαμβάνει τα ίδια επικοινωνιακά λάθη. Τελευταίο, το γνωστό πια ενσταντανέ στο Da Capo. Εντάξει, σταματάς να πιεις έναν καφέ και δέχομαι ότι ήταν για δύο λεπτά όπως λένε από το Μαξίμου. Κι εντάξει, δέχεσαι την πρόταση από τη Χριστίνα Κοραή να φωτογραφηθείς (ήταν εκεί μαζί με τον Δημήτρη Τάκη). Οσοι γνωρίζουμε άλλωστε τη Χριστίνα ξέρουμε πως λειτουργεί σε ανάλογες περιπτώσεις, της αρέσουν οι σέλφι και καλά κάνει από πλευρά της.\nΟλα καλά έως εδώ και τίποτε το αξιοπερίεργο για τον κ. Μητσοτάκη. Πώς δέχεσαι όμως, πώς δεν προφυλάσσεσαι πιο σωστά και αφήνεις να ανέβει στα social μία ανέμελη φωτογραφία σου, μία ξέγνοιαστη, την ημέρα που δεκάδες χιλιάδες κόσμος ταλαιπωρείται λόγω ακριβώς της ανικανότητας του κράτους του οποίου είσαι «ηγέτης»; Είναι η πρώτη σκέψη που πρέπει να σου έρθει στο μυαλό, αυτόματα θα έλεγα. Το σκεφτόμαστε εμείς οι... απλοί άνθρωποι και φυλαγόμαστε, «μην ανεβάσεις τώρα φωτογραφία» λέμε για πολύ πιο... απλές περιπτώσεις.\nΑλλά, προφανώς, έτσι είναι ο πρωθυπουργός μας. Μαθημένος στο instagram, στα stories. Να ανεβάζει σαν άλλος Μαυρογιαλούρος τα καπνογόνα με τα οποία τον υποδέχτηκαν οι κάτοικοι στην Ικαρία.\nΠρώτο (μεγάλο) λάθος στην Πάρνηθα, φωτογραφίζεσαι με ποδηλάτες, ήταν μία στιγμή ανεμελιάς δεν θα επαναληφθεί.\nΔεύτερο λάθος στην Ικαρία, στο κορωνο-γλέντι στο μπαλκόνι, θα είμαστε πιο προσεκτικοί την επόμενη φορά.\nΤρίτο λάθος τώρα στο Κολωνάκι.\nΚαι θα ακολουθήσει και τέταρτο. Και πέμπτο. Οχι (μόνο) γιατί ο κ. Μητσοτάκης είναι απρόσεκτος αλλά, επειδή, έτσι έχει μάθει. Να ποστάρει στα social τις ανέμελες στιγμές του, στη θάλασσα, στο βουνό, τις διακοπές του, την πρωτοχρονιά, τη γιορτή του, την ορκωμοσία του γιου του κ.ο.κ. Είναι και επικοινωνιακό το ζήτημα. Είναι επικοινωνιακή τακτική να παρουσιάζεις προσωπικές, οικογενειακές στιγμές.\nΟ πρωθυπουργός, λένε οι πληροφορίες, διαθέτει σούπερ επικοινωνιακό επιτελείο. Ανθρωποι της αγοράς υποστηρίζουν πως έχει πάρει τους καλύτερους. Αλλά αυτοί, οι καλύτεροι, δεν μπορούν να τον κρατούν και από το χέρι τον κ. Μητσοτάκη, να προβλέπουν Πάρνηθες και Da Capo. Οπότε τρέχουν μετά να καλύψουν, να μπαλώσουν. Αλλά κάποια στιγμή το σύστημα μπλοκάρει. Μία βόλτα να κάνουν έξω να δουν τι λέει ο κόσμος για Πάρνηθα και Ικαρία και θα καταλάβουν...


To σχόλιο του Scott Disick στη μητέρα των παιδιών του ήρθε την κατάλληλη στιγμή - Queen.gr\nΟ Scott χώρισε και άρχισε τα σχόλια στην Kourtney\nΜια απίθανη φωτογραφία της Kourtney Kardashian στο Instagram αλλά και η λεζάντα που επέλεξε η μεγαλύτερη εκ των αδερφών Kardashian ήταν αρκετή να προκαλέσει ένα αρκετά χιουμοριστικό σχόλιο από τον πρώην αγαπημένο της και πατέρα των τριών παιδιών της.\nΟ λόγος για τον Scott Disick που πρόσφατα χώρισε μετά από σχέση πολλών ετών από την 22χρονη Sofia Richie. Κι επειδή η Sofia βρήκε παρηγοριά ήδη στην αγκαλιά του συνομήλικου φίλου της Jaden Smith, ο Scott αποφάσισε να σχολιάσει την φωτογραφία της πρώην του Kourtney.\nΗ Sofia φέρεται να ζήλευε πάντα τον δεσμό που είχε ο Scott με την Kourtney με την οποία μοιράζονται άλλωστε την επιμέλεια και ανατροφή των παιδιών τους, του 10χρονου Mason, της 7χρονης Penelope και του πεντάχρονου Reign.\nΗ Kourtney Λοιπόν στην επίμαχη φωτογραφία πόζαρε πιο θεά από ποτέ και έγραφε πως δεν μαγειρεύει και δεν πλένει!\nΟ 37χρονος Disick απάντηση χαρακτηριστικά: «Αυτό το ξέρουμε»! Βέβαια, παρ’ ότι η Kourt απάντησε σε άλλα σχόλια που έγιναν εκείνη τη στιγμή, επέλεξε να μην απαντήσει στον πρώην αγαπημένο της. Βέβαια, τις τελευταίες μέρες, οι δύο πρώην παρέα με τα παιδιά τους είναι παντού μαζί!\nΤο διάστημα αυτό πάντως, o Scott φέρεται να έχει βρει παρηγοριά στην αγκαλιά του 24χρονου μοντέλου Bella Banos.\nΔες το σχόλιο παρακάτω.


Το πρόγραμμα εορτασμού της εθνικής επετείου της 25ης Μαρτίου στην Άρτα. | Arta Best\nΤο πρόγραμμα εορτασμού της εθνικής επετείου της 25ης Μαρτίου στην Άρτα.\nAΡΤΑ: Το πρόγραμμα εορτασμού της εθνικής επετείου της 25ης Μαρτίου στην Άρτα\nΑπό την Περιφερειακή Ενότητα Άρτας καταρτίστηκε το πρόγραμμα εορτασμού της εθνικής επετείου της 25ης Μαρτίου 1821, ως εξής:\n«Ορίζεται γενικός σημαιοστολισμός από της 8ης πρωινής ώρας της 23ης Μαρτίου μέχρι της δύσης του ηλίου της 25ης Μαρτίου 2016 και φωταγώγηση όλων των Δημοσίων, Δημοτικών και Κοινοτικών Καταστημάτων, καθώς και των Καταστημάτων των Νομικών Προσώπων Δημοσίου Δικαίου και των Τραπεζών κατά τις βραδινές ώρες της 24ης και 25ης Μαρτίου 2016.\nΘα γίνουν ομιλίες σε ειδικές συγκεντρώσεις στα Σχολεία Πρωτοβάθμιας και Δευτεροβάθμιας Εκπαίδευσης με τη φροντίδα των κ.κ. Διευθυντών των Σχολείων, τις Δημόσιες Υπηρεσίες, Ν.Π.Δ.Δ. και Οργανισμούς και στις οποίες θα τονισθεί η μεγάλη σημασία της Εθνικής Επετείου.\nΩΡΑ 12.00: Θα γίνει προσκύνημα των μαθητών, σπουδαστών, προσκόπων και οδηγών στα Μνημεία των Ηρώων της πόλης προσερχόμενων με επικεφαλής καθηγητές, δασκάλους και βαθμοφόρους.\nΩΡΑ 07.00: Θα χτυπήσουν χαρμόσυνα οι καμπάνες όλων των Εκκλησιών. Η φιλαρμονική του Μουσικοφιλολογικού Συλλόγου «ΣΚΟΥΦΑΣ» θα περάσει τους κεντρικούς δρόμους της πόλης και θα παιανίζει εθνικά εμβατήρια.\nΩΡΑ 08.00: Θα γίνει επίσημη έπαρση της σημαίας στην Πλατεία Εθνικής Αντίστασης με συμμετοχή διμοιρίας Στρατού της Φιλαρμονικής και του Μουσικοφιλολογικού Συλλόγου «ΣΚΟΥΦΑΣ».\nΩΡΑ 10.30: Θα γίνει επίσημη δοξολογία στον Ιερό Ναό Παρηγορήτισσας. Θα ακολουθήσει εκφώνηση του Πανηγυρικού της Ημέρας στον Ιερό Ναό από την κ. Δήμητρα Μαργώνη, Εκπαιδευτικό του Κλάδου ΠΕ 02 (Φιλόλογο), του 1ου Γενικού Λυκείου Άρτας.\nΣτη συνέχεια θα ψαλεί επιμνημόσυνη δέηση και θα κατατεθούν στεφάνια στο Μνημείο που βρίσκεται στο Ηρώο της Πλατείας Ελευθερίας – Θα τηρηθεί σιγή ενός λεπτού και γίνει ανάκρουση του Εθνικού Ύμνου.\nΩΡΑ 11.30: Θα γίνει παρέλαση προ των επισήμων, σπουδαστών Τ.Ε.Ι., τμημάτων μαθητών, προσκόπων, οδηγών, αναπήρων πολέμου και τμημάτων των Ενόπλων Δυνάμεων, με αφετηρία την Πλατεία Κιλκίς και τέρμα την Πλατεία Αγίου Γεωργίου.\nΠροηγούμενο άρθροΜπακαλιάρος τηγανητός!!!\nΕπόμενο άρθροΟμολογία σοκ: Θέλουμε πολλές «νήσους Ελις» στα ελληνικά νησιά.


Πρώην εργαζόμενοι ΕΝΚΛΩ: "Βλάπτονται τα συμφέροντα του Δημοσίου και του ΕΦΚΑ" - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΕΛΛΑΔΑ Πρώην εργαζόμενοι ΕΝΚΛΩ: “Βλάπτονται τα συμφέροντα του Δημοσίου και του ΕΦΚΑ”\nΠρώην εργαζόμενοι ΕΝΚΛΩ: “Βλάπτονται τα συμφέροντα του Δημοσίου και του ΕΦΚΑ”\n“Ελπίζουμε να έχει γίνει κατανοητό ότι οι εξαγγελίες περί «δίκαιης ανάπτυξης», «παραγωγικής ανασυγκρότησης», «επενδύσεων», «αξιοπρεπούς εργασίας», «μείωσης ανεργίας», αποτελούν κενό γράμμα με βάση την εξέλιξη της υπόθεσης ΕΝΚΛΩ”.\nΜε μια δυναμική ανακοίνωση, οι πρώην εργαζόμενοι της ΕΝΚΛΩ αποτιμούν τη συνάντηση που προκάλεσαν με τη σύνδικο της πτωχευτικής διαδικασίας και την Πολιτεία, καταθέτοντας την αποφασιστικότητά τους για συνέχιση της νόμιμης διεκδίκησης των συμφερόντων τους, και στέλνοντας μηνύματα προς κάθε κατεύθυνση.\n«Οι πρώην Εργαζόμενοι της ΕΝΚΛΩ ζήτησαν από το Υπουργείο Εργασίας τη σύγκλιση τριμερούς συνάντησης (συνδίκου, εργαζομένων, Πολιτείας) σχετικά με τις απαράδεκτες καθυστερήσεις που έχουν διαπιστωθεί στην εξέλιξη των πτωχευτικών διαδικασιών της ΕΝΚΛΩ.\nΟι καθυστερήσεις αυτές προκαλούν ανεπανόρθωτη βλάβη στα συμφέροντα των πιστωτών – εργαζομένων, καθώς από τον Σεπτέμβριο του 2016 έχει κατατεθεί επίσημο επενδυτικό ενδιαφέρον και συγκεκριμένη πρόταση προς εισηγήτρια, σύνδικο, και συμβούλιο πιστωτών, που εμπεριέχει με τη σύμφωνη γνώμη των εργαζομένων, παραγωγική χρήση βιομηχανικών μονάδων της πτωχής εταιρίας μετά από την εξαγορά τους με δημόσιο πλειστηριασμό.\nΗ διαδικασία αποτίμησης της αξίας των ακινήτων (οικόπεδα, κτίρια) της πτωχής εταιρίας δεν έχει ακόμη ολοκληρωθεί καθώς αναμένεται να αποσταλεί τουλάχιστον μία αποτίμηση ακόμα για να προωθηθεί σε κρίση του Πτωχευτικού δικαστηρίου, ενώ άλλες δύο θα προωθηθούν ή έχουν προωθηθεί προς κρίση. Σε σύνολο τριών κρίσιμων εγκαταστάσεων, που είναι αυτές που θα λειτουργήσουν για τον κλωστοϋφαντουργικό κλάδο βάσει του επιχειρησιακού σχεδίου των εργαζομένων, ΔΕΝ ΕΧΟΥΜΕ ΑΚΟΜΗ ΑΠΟΤΙΜΗΣΗ ΑΞΙΑΣ. Να σημειωθεί ότι η κατατεθειμένη επενδυτική πρόταση αφορά το σύνολο των εγκαταστάσεων και όχι μόνο τις τρεις. Προβλεπόμενος χρόνος για να φτάσουν τα τρία ακίνητα σε δημόσιο πλειστηριασμό οι αρχές tου 2018. Όσον αφορά τον μηχανολογικό εξοπλισμό αυτών, σύμφωνα με τη δήλωση της συνδίκου, αυτός, όπως και ο υπόλοιπος των άλλων εργοστασίων, έχει τελειώσει η αποτίμηση της αξίας του. Στην εύλογη απορία μας γιατί ΠΕΝΤΕ ΧΡΟΝΙΑ μετά την πτώχευση δεν έχουμε ακόμη αποτίμηση αξίας ακινήτων, η απάντηση είναι «δεν υπάρχει επαρκές προσωπικό». Με βάση την παραπάνω δρομολογημένη πορεία εκποιήσεων, παρατηρούμε ότι πωλούνται πρώτα τα μηχανήματα (τα οποία αποδεδειγμένα πλέον θα μπορούσαν να υποστηρίξουν εκατοντάδες θέσεις εργασίας), και μετά τα ακίνητα. Όπως είναι κατανοητό, οι μόνοι αγοραστές είναι μεταπράτες μηχανολογικού εξοπλισμού όπως και γίνεται μέχρι σήμερα. Αυτή η πρακτική των εκποιήσεων, μόνο παραγωγική ανασυγκρότηση δεν λέγεται!\nΌλοι οι παριστάμενοι δικηγόροι των εργαζομένων, ανέδειξαν πέραν πάσης αμφιβολίας ότι η προτεινόμενη από τη σύνδικο διαδικασία εκποίησης του υπολοίπου της πτωχευτικής περιουσίας, εκτός του ότι δεν απαιτείται, θα είναι τόσο χρονοβόρα ώστε δεν θα υπάρχει επενδυτής όταν και άμα τελειώσει (18-24 μήνες).\nΗ σύνδικος μας πληροφόρησε ότι έχει αναφέρει στον επενδυτή να αγοράσει από τον πλειστηριασμό ότι έχει αναγγείλει, που αυτή τη στιγμή είναι:\n– Ένα οικόπεδο – κτίριο στην Αυλίδα που ήταν κάποτε αποθήκες logistics της πτωχής εταιρείας, κενό εξοπλισμού.\n– Τον εξοπλισμό ενός εργοστασίου στη Σκύδρα (χωρίς το οικόπεδο και το κτίριο)!\n– Μέρος εξοπλισμού ενός εργοστασίου στη Θεσσαλονίκη που έχει ήδη «κανιβαλιστεί» από συνεχείς εκποιήσεις.\nΕίναι προφανές ότι η όλη παραπάνω διαδικασία δεν αναφέρεται σε επενδυτές αλλά σε εμπόρους μεταχειρισμένων.\nΟι εργαζόμενοι έθεσαν υπ’ όψιν της Πολιτείας, ότι αυτή η τακτική εκποιήσεων εγκυμονεί τεράστιους κινδύνους για την επιβολή προστίμων από την Ε.Ε. καθώς δεν θα ολοκληρωθεί ποτέ η πτώχευση (βλέπε Πειραϊκή Πατραϊκή). Η θέση της συνδίκου σχετικά με το θέμα αυτό ήταν ότι ευθύνεται η Κυβέρνηση που έπαυσε τους πλειστηριασμούς επί εξάμηνο. Για τα τρία τουλάχιστον χρόνια καθυστέρησης στην αποτίμηση, άραγε ποιος φταίει και ποιος το ελέγχει αυτό;\nΤέλος, η σύνδικος δεσμεύθηκε ότι οι επόμενες εκποιήσεις των τριών κρίσιμων εγκαταστάσεων «θα μεριμνήσει» ώστε να πλειστηριαστούν ταυτόχρονα οικόπεδο-κτίριο-εξοπλισμός. Δεν μας είπε την ημερομηνία αλλά αυτό είναι άλλο θέμα.\nΕμείς όλα αυτά τα γνωρίζαμε γιατί είμαστε «οι άνεργοι που βλέπουν τους γερανούς αποξήλωσης εργοστασίων να περνούν». Χαιρόμαστε που τα άκουσε και η Πολιτεία ώστε να μην χαρακτηριζόμαστε γραφικοί. Περιμένουμε να δούμε την αντίδρασή της καθώς βλάπτονται ήδη τα συμφέροντα του ΕΦΚΑ και του Δημοσίου.\nΕλπίζουμε να έχει γίνει κατανοητό ότι εξαγγελίες «δίκαιης ανάπτυξης», «παραγωγικής ανασυγκρότησης», «επενδύσεων», «αξιοπρεπούς εργασίας», «μείωσης ανεργίας», αποτελούν κενό γράμμα με βάση την εξέλιξη της υπόθεσης ΕΝΚΛΩ.\nΕμείς από την πλευρά μας έχουμε πλέον καταλάβει ότι αφού όσον αφορά τις πτωχεύσεις κυριαρχεί η αντίληψη του «ότι είναι νόμιμο είναι και ηθικό», θα στραφούμε στη νόμιμη διεκδίκηση των συμφερόντων μας όσο μακριά και αν φτάνει αυτή η διεκδίκηση. Αν νομίζουν κάποιοι ότι θα μας εξαντλήσουν και θα τα παρατήσουμε, τότε δεν ξέρουν τι σημαίνει εργαζόμενος ΕΝΚΛΩ.\nΗ ΕΝΚΛΩ ΔΕΝ ΘΑ ΓΙΝΕΙ ΠΕΙΡΑΪΚΗ-ΠΑΤΡΑΪΚΗ».


Μύλος των Ξωτικών - ΕΛΑΤΗ - ΠΕΡΤΟΥΛΙ –ΜΕΤΣΟΒΟ\n1η ηµέρα: ΘΕΣΣΑΛΟΝΙΚΗ – ΜΕΤΣΟΒΟ – ΚΑΛΑΜΠΑΚΑ- ΤΡΙΚΑΛΑ ( 280χλµ.)\nΣυγκέντρωση στο γραφείο µας και στις 08.00 αναχώρηση. Άφιξη στο γραφικό Μέτσοβο, ελεύθερος χρόνος για καφέ και γνωριµία µε τον ιστορικό τόπο. Στη συνέχεια κατευθυνόµαστε προς την όµορφη πόλη της Καλαµπάκας, που είναι χτισµένη στις ρίζες των βράχων των Μετεώρων .Τακτοποίηση στο ξενοδοχείο µας , Ξεκούραση και το απόγευµα βόλτα για καφέ στην όµορφη πόλη των Τρικάλων. ∆ιαν/ση.\n2η ηµέρα: ΛΙΜΝΗ ΠΛΑΣΤΗΡΑ – ΚΑΡ∆ΙΤΣΑ (180χλµ)\nΠρωινό και αναχώρηση για την Λίµνη Πλαστήρα (Ταυρωπού), όπου το τοπίο είναι σαγηνευτικό, µε έλατα, βελανιδιές και πλατάνια. ∆ιέλευση από τα γραφικά χωριά, άφιξη στο φράγµα του Πλαστήρα και συνεχίζουµε για Λαµπερό. Στάση για προαιρετικό γεύµα και περίπατο στις όχθες τις λίµνης. Στη συνέχεια στάση στην όµορφη Καρδίτσα για καφέ και βόλτα στους πεζόδροµους. Επιστροφή στο ξενοδοχείο µας. Προαιρετικό ρεβεγιόν. ∆ιαν/ση .\n3η ηµέρα: ΕΛΑΤΗ – ΠΕΡΤΟΥΛΙ – ΜΥΛΟΣ ΞΩΤΙΚΩΝ (140χλµ)\nΠρωινό και αναχώρηση για το γραφικό Περτούλι, µια πανέµορφη περιοχή της Ανατολικής Πίνδου, χτισµένη σε υψόµετρο 1200 µέτρων και συνεχίζουµε για την Ελάτη, γραφικό χωριό και σε υψόµετρο 950 µέτρων. Χρόνος ελεύθερος για γεύµα. Το απόγευµα άφιξη στα γιορτινά Τρίκαλα και επίσκεψη µε στον Μύλο των Ξωτικών όπου θα ζήσουµε έντονα το γιορτινό κλίµα. Επιστροφή στην Καλαµπάκα. ∆ιαν/ση.\n4η ηµέρα: ΚΑΛΑΜΠΑΚΑ – ΜΕΤΕΩΡΑ – ΓΡΕΒΕΝΑ – ΘΕΣΣΑΛΟΝΙΚΗ (280 χλµ.)\nΠρωινό και επίσκεψη στο σπάνιο αυτό γεωλογικό φαινόµενο των Μετεώρων, καταφύγιο ερηµιτών από το 12ο µ.Χ. αιώνα, όπου υψώνονται βράχοι, σχεδόν κάθετοι στη γη. Επίσκεψη στα µοναστήρια. Αναχώρηση για γνωριµία µε την όµορφη πόλη των Γρεβενών και επιστροφή στη Θεσσαλονίκη\nΠΕΡΙΛΑΜΒΑΝΕΙ: Τις µεταφορές µε πούλµαν του γραφείου µας. Τις διανυκτερεύσεις σε επιλεγµένο ξενοδοχείο. ∆ιατροφή. Τις περιηγήσεις και εκδροµές που αναφέρονται στο πρόγραµµα. Αρχηγό – συνοδό του γραφείου µας. Ασφάλεια αστικής επαγγελµατικής ευθύνης. ΦΠΑ\n∆ΕΝ ΠΕΡΙΛΑΜΒΑΝΕΙ: Εισόδους µουσείων και αρχαιολογικών χώρων, επιπλέον γεύµατα και ότι αναφέρεται ως προαιρετικό.


Λίβερπουλ - Γουέστ Χαμ | Προγνωστικά | Premier League\nΔημοσιεύθηκε: 31 Οκτ 20 11:55 Κατηγορία: Προγνωστικά Στοιχήματος\nΗ Λίβερπουλ δυσκολεύτηκε στο πρώτο ημίχρονο κόντρα στη Μίντιλαντ για το Champions League, ωστόσο παρουσίασε πολύ βελτιωμένο πρόσωπο στο δεύτερο και πήρε τελικά τη νίκη με 2-0. Οι αγώνες είναι συνεχόμενοι και το πρόγραμμα των ομάδων αρκετά επιβαρυμένο, μιας και την ερχόμενη Δευτέρα θα χρειαστεί να ταξιδέψει στο Μπέργκαμο για το ματς με την Αταλάντα. Απόψε φυσικά θέλει την εντός έδρας νίκη που θα τη διατηρήσει στην κορυφή της βαθμολογίας.\nΗ Γουέστ Χαμ είναι αρκετά ισορροπημένη ομάδα έχοντας μέχρι στιγμής 2 νίκες, 2 ισοπαλίες και 2 ήττες. Η ίδια αναλογία υπάρχει σε εντός και εκτός έδρας παιχνίδια, δείγμα του ότι κυνηγάει το αποτέλεσμα σε όλα τα ματς. Απόψε θα διεκδικήσει με όσα όπλα διαθέτει τη νίκη, προσπαθώντας να εκμεταλλευτεί την κούραση της Λίβερπουλ από τα συνεχόμενα ευρωπαϊκά παιχνίδια, που απαιτούν φυσικά διαφορετική ένταση και συγκέντρωση.\nΤο ματς έχει φαβορί τη Λίβερπουλ, ωστόσο οι φιλοξενούμενοι είναι αρκετά επικίνδυνοι και οι αποδόσεις του άσσου δεν ανταποκρίνονται στις δυσκολίες του παιχνιδιού. Στοιχηματικά είναι προτιμότερο να ασχοληθούμε με τα γκολ, αφού και οι δύο ομάδες αγωνίζονται επιθετικά, η Λίβερπουλ έχει πολύ μεγάλη έφεση στο σκοράρισμα ενώ και η μεταξύ τους προϊστορία περιλαμβάνει πλούσια σε γκολ αποτελέσματα. Θα χρειαστεί να πάμε με το Over 3,5 προκειμένου να πάρουμε τις επιθυμητές τιμές, ωστόσο υπάρχουν όλες οι προϋποθέσεις για να επιβεβαιωθεί το σημείο.\nΛΙΒΕΡΠΟΥΛ – ΓΟΥΕΣΤ ΧΑΜ OVER 3,5 2,00\nΑΪΝΤΡΑΧΤ ΦΡ. – ΒΕΡΝΤΕΡ G/G & OVER 2,5 1.85\nΜΠΕΕΡΣΟΤ – ΛΕΟΥΒΕΝ OVER 3,5 1,87\nΒΙΛΕΜ – ΦΙΤΕΣΕ OVER 1,72


Τελική απόφαση για το “ελληνικό ζήτημα” το φθινόπωρο | πρωτΑΓΩΝΙΣΤΗΣ\nΜπορεί να “σπάσει” αυτή η ατέρμονη βασανιστική διαδικασία κυβέρνησης - τρόικας; Υπάρχει μια λυτρωτική κίνηση και συνεπώς μήπως έχει τελικά δίκιο η αντιπολίτευση για ολική ανατροπή ή επαναδιαπραγμάτευση ή αναστολή, αν και δεν είναι σαφές τι ζητά;\nΕναλλακτικές συμμαχίες δεν βλέπετε; Μια στήριξη σε Ρωσία - Κίνα ή σ’ ένα αντιγερμανικό μέτωπο του Νότου;\nΗ πολιτική γεωμετρία των συγκλίσεων - αντιθέσεων στην εποχή μας μοιάζει περισσότερο με τη διαφορική τοπολογία, την ελεύθερη πλαστική μεταβλητή γεωμετρία παρά με την ευκλείδεια με τις διακριτές γραμμές, τα τρίγωνα και τα παραλληλόγραμμα. Με κάποιον συγκλίνεις σε κάτι και αποκλίνεις σε κάτι άλλο. Οι Αμερικανοί σωστά λένε στους Γερμανούς αυξήστε τη ζήτηση αλλά δεν δίνουν λεφτά όπως οι Γερμανοί και βέβαια δε θέλουν με τίποτα να γίνει το ευρώ ισοδύναμο αποθεματικό νόμισμα με το δολάριο για να συνεχίσουν να δανείζονται ελεύθερα από τη σημαία. Η Ρωσία λόγω πετρελαίου, η Κίνα, η Βραζιλία είναι όπως και η Γερμανία εξαγωγικές πλεονασματικές χώρες και βλέπουν τον κόσμο με το βλέμμα των πιστωτών ενώ εμείς είμαστε ελλειμματικοί οφειλέτες. Ασφαλώς πρέπει να αναζητήσουμε συμμάχους στο Νότο της Ευρωζώνης και ταυτόχρονα συνομιλητές στο Βορρά γιατί δεν μπορεί να υπάρξει ένας “πόλεμος” δύο διακριτών μπλοκ με Σινικό Τείχος ανάμεσά τους. Ξεχάστε τα διακριτά πολεμικά μέτωπα των δύο παγκόσμιων πολέμων και του ψυχρού πολέμου τα οποία ακόμα επηρεάζουν υποσυνείδητα τη σκέψη μας αλλά αγνοούν το βάθος και το πλάτος της αλληλεξάρτησης.\nΠού πάει όμως η Ευρώπη; Οι αλλαγές που προοιωνίζονται για τη νομισματική πολιτική μόνο σε περαιτέρω ύφεση οδηγούν με ισχυρότερες φυγόκεντρες τάσεις για τη συνοχή της...\nΈχετε υπογραμμίσει ότι υπάρχει ένα νέο σημείο ισορροπίας Βορρά - Νότου, ένα σημείο αμοιβαίας προσαρμογής και νέου ιστορικού συμβιβασμού. Το ερώτημα είναι αν θα καμφθεί τελικά η Γερμανία.\nΕίναι μια νομισματική και επενδυτική αντιστάθμιση στη δημοσιονομική προσαρμογή. Θα χρηματοδοτήσει επενδύσεις σε ευρωπαϊκά δίκτυα - υποδομές - καινοτομία και στην ανακεφαλαιοποίηση των ευρωπαϊκών τραπεζών οι οποίες έχουν πολύ μεγαλύτερη μόχλευση από τις ελληνικές. Έχουμε παγιδευτεί στο “ασανσέρ”, ούτε οι εθνικές κυβερνήσεις μπορούν να μας βγάλουν ούτε οι αγορές, κάποιος τρίτος πρέπει να παρέμβει έκτακτα. Ένας ανάλογος ενεργός ρόλος της ΕΚΤ μπορεί να ντυθεί τεχνικά με τέτοιο τρόπο ώστε να υπερβαίνει τα νομιμοφανή εμπόδια της απαγόρευσης της “νομισματικής χρηματοδότησης του κυβερνητικού χρέους”. Το ίδιο επείγουσα είναι η αλλαγή της νομισματικής πολιτικής με βασικό επιτόκιο της ΕΚΤ κοντά στο μηδέν και ειδικό δεσμευμένο κανάλι ρευστότητας από την ΕΚΤ προς τις τράπεζες με χαλάρωση των εγγυήσεων για χαμηλότοκα δάνεια στις μικρές και μεσαίες επιχειρήσεις του Νότου.\nΝαι, αλλά κινδυνεύει κι αυτή να εξελιχθεί σε φιάσκο με την τσαπατσοδουλειά και το groupthink των θεσμών της ευρωκρατίας. Έχω παρουσιάσει αναλυτικά στο Υπουργείο Οικονομικών τα σημεία υψηλού κινδύνου. Μια υπερσυγκεντρωτική εποπτεία με ισοπεδωτική ομοιομορφία των πιστωτικών ιδρυμάτων όχι μόνο στερείται νομιμοποίησης για ζητήματα ζωής και θανάτου αλλά μπορεί να ενισχύσει τον συγχρονισμό των πιστωτικών κρίσεων διαφορετικών τραπεζών και κρατών και να κάνει εντονότερα τα “πάνω” και “κάτω” του αναπόφευκτου πιστωτικού κύκλου (bigger booms - bigger crashes). Άλλωστε οι ίδιες οι καθιερωμένες ρυθμίσεις όχι μόνο δε δρουν αντικυκλικά αλλά ρίχνουν “λάδι” στη “φωτιά” στη μέθη του boom και “πάγο” στη φάση του bust, του ξεφουσκώματος και της ύφεσης. Αφήστε που είναι έσχατη πολιτική αφέλεια να πιστεύει το Eurogroup ότι είχε συναινέσει πέρυσι το καλοκαίρι η Γερμανία να υπογράψει υποχρεώσεις τραπεζών που ξεπερνούν τρεις φορές και πάνω το ΑΕΠ της.\nΧρειαζόμαστε τράπεζες με διαφοροποιημένο προφίλ και ποικίλη μετοχική σύνθεση. Πρώτα απ’ όλα όπως είπε ο Προβόπουλος χρειαζόμαστε καλές τράπεζες και αυτές απαιτούν πολλά κεφάλαια που δυστυχώς δεν διαθέτουμε και πρέπει να τα βρούμε στη διεθνή αγορά αλλά αυτό δεν πρέπει να σημαίνει τράπεζες αποσυνδεδεμένες από την εσωτερική συσσώρευση του κεφαλαίου ή που αγνοούν με κοσμοπολίτικη έλλειψη ιθαγένειας τα έντονα εθνικά χαρακτηριστικά της συνάρτησης: αποταμίευση - κατανάλωση - στεγαστική πίστη - επένδυση - δανεισμός.\nΔεν λέτε τίποτα για το πολιτικό σκηνικό.\nΠώς ερμηνεύετε τη “δημοσκοπική στασιμότητα” παρά το βάθος της κρίσης; Βλέπετε ενδείξεις ανασύνθεσης του πολιτικού σκηνικού;


Οι ακροδεξιοί ΔΕΝ είναι πατριώτες! - Μανώλης Β. Βολουδάκης\nHome / Απαράδεκτες δηλώσεις / Ελλάδα / Πολιτική / Σκέψεις / Φασισμός / Οι ακροδεξιοί ΔΕΝ είναι πατριώτες!\nΟι ακροδεξιοί ΔΕΝ είναι πατριώτες!\nΤο απαράδεκτο νέο ξέσπασμα του ακροδεξιού βο(υ)λευτή των νεοναζιστών της "χρυσής αυγής" μας δίνει την δυνατότητα να επισημάνουμε για ακόμα μία φορά πως οι ακροδεξιοί, όπως και οι κομουνιστές, ΔΕΝ είναι πατριώτες! Είναι ακραίοι, χυδαίοι στους τρόπους και στην ιδεολογία, αναξιόπιστοι και, κυρίως, θερμοκέφαλοι ή/και ανεγκέφαλοι.\nΟι άνθρωποι με τόσο ακραίες θέσεις, είτε προς τα δεξιά, ή προς τα αριστερά, εκφράζουν μια ελάχιστη μειοψηφία ανθρώπων, που είναι κοινωνικά απροσάρμοστη, έχει πολλά complex κατωτερότητος και συσσωρευμένο θυμό, που τον εκτονώνει ανεξέλεγκτα προς πάσα κατεύθυνση.\nΕπιπλέον, το μόρφωμα της "χρυσής αυγής" δεν έχει το παραμικρό δικαίωμα να αναφέρεται στην Πίστη του Έθνους μας, καθώς στελεχώνεται κυρίως από άθεους αμοραλιστές, οπαδούς του μυθιστορήματος των θεών(;) του Ολύμπου, σατανιστές και άλλους παρόμοιους. Δεν μπορεί ένας άνθρωπος, που προβάλλει και πιστεύει στην βίαιη επιβολή των απόψεών του ή ακόμα και του σωστού, να τολμάει να θεωρεί τον εαυτό του χριστιανό!\nΔυστυχώς, μεγάλη ευθύνη βαρύνει μερίδα της Ιεραρχίας και του Ιερού Κλήρου της Πατρίδος μας, που έχοντας ξεχάσει την αποστολή τους σε πολλές περιπτώσεις έχουν οδηγήσει τους πολίτες σε αδιέξοδες και επιζήμιες πολιτικές επιλογές. Η αδυναμία(;) των Ιεραρχών και του Κλήρου να διαχωρίσει την Αλήθεια από το ψέμα (και) στην πολιτική, έχει αποθρασύνει τον κάθε τυχαίο, που αυτοαποκαλείται είτε χριστιανός ή πατριώτης.\nΤο τρίπτυχο, που γελοιοποίησαν οι άνανδροι πατριδοκάπηλοι αυτόβουλοι καταληψίες της εξουσίας, παραμένει ισχυρό παρά την φαιδρότητα όλων όσοι κατά καιρούς το "επικαλούνται" απλώς και μόνο για να εξυπηρετήσουν τις προβληματικές επιδιώξεις τους.\nΗ Ορθόδοξη Πίστη για κάποιους από εμάς είναι ο μοναδικός λόγος ύπαρξης σε έναν παράλογο και αδιέξοδο κόσμο και γι'αυτό είναι πολύτιμη η Πατρίδα όπου μπορούμε να βιώσουμε ελεύθεροι αυτήν την Πίστη. Η οικογένεια αποτελεί το κύτταρο της Πατρίδος και γι'αυτό πρέπει να είναι όσο το δυνατόν πιο υγιής.\nΕίναι ευθύνη των πνευματικών ηγετών του τόπου να αναστηλώσουν και να αποκαταστήσουν το ιερό αυτό τρίπτυχο, ξεχωρίζοντας και αποσυνδέοντάς το από τους ακραίους ανεγκέφαλους εχθρούς της Πατρίδος "πατριώτες", που επιχειρούν να το καπηλευτούν για να το σπιλώσουν!\nΑπαράδεκτες δηλώσεις Ελλάδα Πολιτική Σκέψεις Φασισμός\nΜανώλης Β. Βολουδάκης 07 Σεπτεμβρίου, 2017 20:15\nΕυχαριστώ πολύ τον ακραίο ανώνυμο υβριστή, που επειδή δεν γνωρίζει ούτε την Ιστορία αυτού του τόπου, ούτε την γλώσσα, έγραψε ένα υβριστικό μήνυμα που απλά αποδεικνύει την αλήθεια των λεγομένων μου. Οι φασίστες δεν είναι πατριώτες!\nΦυσικά και δεν δημοσιεύω το μήνυμά του, πρώτον γιατί είναι ανώνυμο και όποιος κρύβεται πίσω από την ανωνυμία είναι και άνανδρος και ανύπαρκτος και δεύτερον γιατί η δημοσίευσή του προσβάλει το επίπεδο των αναγνωστών μου!\nUnknown 08 Σεπτεμβρίου, 2017 14:40\nΕτσι για να κρατάμε ένα επίπεδο...


8 σπιτικά και οικονομικά Κόλπα Ομορφιάς από Διάσημες που θα σας κάνουν ΠΙΟ Όμορφες από ποτέ! - OlaSimera\n8 σπιτικά και οικονομικά Κόλπα Ομορφιάς από Διάσημες που θα σας κάνουν ΠΙΟ Όμορφες από ποτέ!\nΌταν κοιτάμε διάσημες στο κόκκινο χαλί και στα εξώφυλλα περιοδικών, βλέπουμε αψεγάδιαστο δέρμα και λαμπερά μαλλιά. Οι περισσότεροι συνήθως νομίζουν πως αυτό οφείλεται σε πανάκριβα προϊόντα και ακριβοπληρωμένους επαγγελματίες.\nΑυτό μπορεί να είναι εν μέρει αλήθεια αλλά κάποιες από τις αγαπημένες μας διάσημους έχουν τις δικές τους χειροποίητες θεραπείες που είναι πολύ οικονομικές.\n1. Η μάσκα μαλλιών της Miranda Kerr\n2 κ.γ λάδι καρύδας\n1 κ.γ μηλόξιδο\nΑνακατέψτε τα συστατικά, βάλτε τα στα μαλλιά σας μετά το σαμπουάν και πριν το μαλακτικό. Αφήστε την μάσκα για 3-5 λεπτά και μετά ξεπλύντε. Το λάδι καρύδας θα τα ενυδατώσει και το μηλόξιδο θα τα κάνει να λάμπουν.\n2. Ενυδάτωση των χεριών – Julia Roberts\nΑυτή η πανέμορφη ηθοποιός χρησιμοποιεί μόνο ελαιόλαδο για να τα ενυδατώνει.\n3. Η θεραπεία για την ακμή της Kendall Jenner\n1/2 κ.γ χυμό λεμόνι\nΑναμείξτε τα συστατικά και βάλτε το μείγμα στα προβληματικά σημεία για όλο το βράδυ.\n4. Αντιρυτιδική μάσκα της Victoria Beckham\nΛιώστε το αβοκάντο και το φρέσκο βερίκοκο και ανακατέψτε τα. Βάλτε την μάσκα στο πρόσωπο για 10-15 λεπτά πριν τον ύπνο.\n5. Μάσκα μαλλιών της Adriana Lima\nλίγο από μαλακτικό\nΛιώστε το αβοκάντο και ανακατέψτε το με το μαλακτικό. Αφήστε την μάσκα στα μαλλιά σας για 30-45 λεπτά και μετά ξεπλύντε. Επαναλάβετε κάθε εβδομάδα για να είναι τα μαλλιά σας λαμπερά και μεταξένια.\n6. Για την αφαίρεση του μακιγιάζ – Lupita Nyong’o\nΗ Lupita χρησιμοποιεί λάδι αβοκάντο γιατί εκτός από το να αφαιρεί το μακιγιάζ, ενυδατώνει και το ξηρό της δέρμα.\n7. Ενυδατικό προσώπου της Emma Stone\nΗ Emma έχει πολύ ευαίσθητο δέρμα και είναι αλλεργική στις περισσότερες κρέμες και ορούς. Έτσι, χρησιμοποιεί αυτό το λάδι σαν μία φυσική εναλλακτική. Απλά το βάζει στο πρόσωπο μετά το ντους και το βράδυ.\n8. Μάσκα μαλλιών της Blake Lively\nλάδι (ότι έχετε στο σπίτι, καρύδας, ελαιόλαδου, κλπ)\nΒάλτε λίγη μαγιονέζα ή λάδι στο κάτω μισό των μαλλιών σας και μετά χρησιμοποιήστε κανονικά σαμπουάν. Έτσι, τα μαλλιά σας δεν θα ξεραθούν πολύ και θα αποφύγετε την ψαλίδα.\nΈχετε δοκιμάσει καμία θεραπεία από αυτές;\nΣΧΕΤΙΚΑ: αβοκάντο, ακμή, βερίκοκο, δέρμα, ελαιόλαδο, ηθοποιός, θεραπεία, θεραπείες, λάδι, λεμόνι, μέλι, προϊόντα, πρόσωπο, σπίτι, το λάδι


Ο Scorsese έρχεται με νέα σειρά ντοκιμαντέρ, ο Nicholas Cage με την περίφημη «Ιστορία του Μπινελικιού» και άλλες 8 σειρές που κάνουν πρεμιέρα τον Ιανουάριο στο Netflix\nΠαρά την καραντίνα και τις αντικειμενικές δυσκολίες που προκάλεσε η πανδημία στη βιομηχανία τα κινηματογράφου, το 2020 για το Netflix ήταν μια από τις πιο παραγωγικές και πετυχημένες χρονιές. H δημοφιλής πλατφόρμα έκλεισε το περασμένο έτος με πάνω από 100 καινούργια show και πρωτότυπες παραγωγές και πάνω από 195 εκατομμύρια συνδρομητές. Ήδη από τον Δεκέμβριο το Netflix σπάει τα ατομικά του ρεκόρ με πρεμιέρες ταινιών που οδεύουν ολοταχώς για τα Όσκαρ («The Prom», «Mank») και σειρές οι οποίες… σπάνε διαρκώς τα κοντέρ, όπως το «Queen’s Gambit» και το «Bridgerton».\nΕμείς επιλέξαμε και σας προτείνουμε 10 πρωτότυπα show του Netflix που κάνουν πρεμιέρα ή επιστρέφουν με καινούργιες σεζόν, με χρονολογική σειρά για τον Ιανουάριο:\nΜετά το επικό φινάλε της 2ης σεζόν, η 3η ήρθε στο Netflix νωρίτερα από το αναμενόμενο. O Μιγκέλ παλεύει για τη ζωή του, ο Ρόμπι αγνοείται ενώ η φήμη των Ντάνιελ και Τζόνι διακυβεύεται καθώς η κοινωνία αντιδρά στην αντιδικία του West Valley.\nΠρωταγωνιστούν: Ralph Macchio, William Zabka, Xolo Maridueña\nHeadspace Guide to Meditation – 1η σεζόν\n8 animated επεισόδια από τον Andy Puddicombe, πρώην βουδιστή μοναχό και συνιδρυτή της εφαρμογής Headspace meditation, με σκοπό την κατανόηση της επιστήμης και των πλεονεκτημάτων του διαλογισμού.\nΠρωταγωνιστής: Andy Puddicombe\nΗ Ιστορία του Μπινελικιού – 1η σεζόν\nΟ Nicholas Cage παρουσιάζει μια επιστημονική και ταυτόχρονα κωμική εκπομπή για την ιστορία και την προέλευση των πιο γνωστών μπινελικιών.\nΠρωταγωνιστούν: Νicholas Cage, Nikki Glaser, London Hughes, Elvis Mitchell\nSurviving Death- 1η σεζόν\nΗ νέα σειρά – ντοκιμαντέρ αναζητά απαντήσεις στα μεγαλύτερα αναπάντητα ερωτήματα της ανθρωπότητας. Τι συμβαίνει αφού πεθάνουμε; Ο θάνατος συνεπάγεται το τέλος της ύπαρξης;\nΠρωταγωνιστούν: Ansuman Bhagat, Sourav Kumar\nLupen – 1η σεζόν\nΑπό τις περιπέτειες του Αρσέν Λουπέν, ο ευγενής κλέφτης Ασάν Ντιόπ αποφασίζει να πάρει εκδίκηση για τον πατέρα του για μια αδικία που προκάλεσε μια πλούσια οικογένεια.\nΠρωταγωνιστούν: Omar Sy, Vincent Londez, Shirine Boutella\nPretend It’s a City – 1η σεζόν\nΟ Martin Scorsese δημιουργεί μια νέα σειρά – ντοκιμαντέρ με πρωταγωνίστρια την Fran Lebowitz και περπατούν μαζί στη νυχτερινή Νέα Υόρκη\nΠρωταγωνιστούν: Fran Lebowitz, Martin Scorsese\nNight Stalker: The Hunt for a Serial Killer – 1η σεζόν\nΗ ιστορία του «Night Stalker», του πιο αιμοβόρου serial- killer της Αμερικής, έρχεται σε μια σειρά – ντοκιμαντέρ 4 επεισοδίων.\nDisenchantment – 3η σεζόν\nΗ πριγκίπισσα Bean, είναι ενοχλημένη από τον επικείμενο γάμο της με τον πρίγκιπα Merkimer. Στη συνέχεια συναντά τη Λούσι, έναν δαίμονα, και τον Έλφο, ένα ξωτικό, και τα πράγματα γίνονται αρκετά συναρπαστικά και επικίνδυνα.\nSpycraft: Η Τέχνη της Κατασκοπείας – 1η σεζόν\nΑν πιστεύατε ότι τα gadget του James Bond είναι προϊόντα φαντασίας, ήρθε ο καιρός να το ξανασκεφτείτε. Το «Spycraft» θα σας παρουσιάσει τα διασημότερα gadget και εργαλεία που χρησιμοποιούνται στην κατασκοπεία.\nWe Are: The Brooklyn Saints – 1η σεζόν\nΗ σειρά – ντοκιμαντέρ ακολουθεί ένα παιδικό πρωτάθλημα αγοριών ηλικίας 7-13 ετών – όπου η ομάδα του Brooklyn Saints λειτουργεί ως κάτι περισσότερο από μια ομάδα, ως καταφύγιο, οικογένεια και μέσο για ευκαιρίες.\nΔείτε όλες τις σειρές και ταινίες που έρχονται στο ελληνικό Netflix τον Ιανουάριο:


Πτωτικό ξεκίνημα της εβδομάδας για τα ευρωπαϊκά χρηματιστήρια - sofokleous10.gr\nΜεικτές τάσεις, κυρίως όμως πτωτικές, καταγράφονται στις ευρωπαϊκές αγορές με τους επενδυτές να εμφανίζονται ανήσυχοι για την αύξηση των κρουσμάτων που παρατηρείται διεθνώς.\nΣτα νέα κρούσματα του κορονοϊού και τους καταγεγραμμένους θανάτους επικεντρώνεται το ενδιαφέρον των επενδυτών μετά τις ανακοινώσεις των τελευταίων ημερών που ανεβάζουν τον αριθμό των κρουσμάτων παγκοσμίως σε περισσότερο από 10 εκατομμύρια.\nΗ έξαρση του αριθμού των κρουσμάτων σε κράτη της Ασίας και της Αμερικής προκαλεί φόβους για επιστροφή σε περιοριστικά μέτρα και για μεγαλύτερη επιβράδυνση της οικονομικής ανάπτυξης. Στις ΗΠΑ, σε πολιτείες όπως το Τέξας αλλά και η Φλόριντα, η κατακόρυφη άνοδος των νέων κρουσμάτων κάνει τις αρχές να αναθεωρούν και να αναπροσαρμόζουν τα σχέδια επανεκκίνησης της οικονομίας.\nΜε αρνητικά πρόσημα έκλεισαν την προηγούμενη εβδομάδα οι περισσότερες αγορές της Ευρώπης, καθώς οι επενδυτές αξιολογούν την εξέλιξη της πανδημίας και την επίδρασή της στην παγκόσμια οικονομία.\nΤαυτόχρονα, τη Δευτέρα 29 Ιουνίου ξαναρχίζουν οι διαπραγματεύσεις για το Brexit -διά ζώσης για πρώτη φορά από τον Μάρτιο- στις Βρυξέλλες, με τη βεβαιότητα ότι η προθεσμία για τη σύναψη συμφωνίας δεν θα παραταθεί.\nΤην Κυριακή, οι δημοτικές εκλογές στη Γαλλία σηματοδοτήθηκαν από την ισχυρή άνοδο των Οικολόγων-Πράσινων και την αποτυχία του κόμματος του προέδρου Εμανουέλ Μακρόν, που γνώρισε την ήττα στις περισσότερες μεγάλες πόλεις της χώρας.\nΣτο πεδίο των συναλλαγών, αρνητικό είναι το πρόσημο για τους μεγαλύτερους ευρωπαϊκούς δείκτες στο ξεκίνημα της εβδομάδας. Οριακές απώλειες 0,12% καταγράφει ο DAX στην Φρανκφούρτη στις 12.074,65 μονάδες. Στο Λονδίνο ο FTSE 100 σημειώνει ακόμα μεγαλύτερη πτώση 0,36% στις 6.141,36 μονάδες, ενώ καθοδικά 0,40% κινείται και ο γαλλικός CAC 40 στις 4.888,96 μονάδες.\nΣτο Μιλάνο ο FTSE MIB καταγράφει προσωρινά άνοδο 0,31% στις 19.151,50 μονάδες, ενώ αρνητική 0,10% είναι η συνεδρίαση για τον IBEX 35 της Μαδρίτης που διαμορφώνεται στις 7.176 μονάδες. Στην Πορτογαλία ο PSI 20 σημειώνει απώλειες 0,70% στις 4.343 μονάδες.\nΠτωτική είναι και η πορεία των χρηματιστηριακών δεικτών της Ρωσίας. Ο MOEX κινείται πτωτικά κατά 0,56% στις 2.746 μονάδες ενώ και ο RTSI με απώλειες 0,80% διαμορφώνεται στις 1.236 μονάδες. Στην Τουρκία ο BIST 100 κινείται ανοδικά 0,26% στις 114.986 μονάδες.


Υποβλήθηκε από fatsimare την Παρ, 22/06/2012 - 13:26.\nΑυτοδικία - Πότε αθωώνεται κάποιος στο δικαστήριο ! Τι λέει ο νόμος.\nΣύμφωνα με τον Ποινικό Κώδικα η ανθρωποκτονία τιμωρείται με τη βαρύτατη ποινή, την ισόβια κάθειρξη. Ωστόσο στις διατάξεις του Κώδικα υπάρχουν και τρεις περιπτώσεις που επιφυλάσσουν στο δράστη διαφορετική ποινική μεταχείριση.


Γιάννης Γκίολας: "ΧΡΕΙΑΖΟΝΤΑΙ, ΔΙΕΞΟΔΟΙ ΛΥΣΕΙΣ ΚΑΙ ΟΡΙΖΟΝΤΕΣ ΑΠΕΝΑΝΤΙ ΣΤΗΝ ΟΡΜΗ ΤΗΣ ΠΡΑΓΜΑΤΙΚΟΤΗΤΑΣ" - Αργολική Ανάπτυξη Γιάννης Γκίολας: "ΧΡΕΙΑΖΟΝΤΑΙ, ΔΙΕΞΟΔΟΙ ΛΥΣΕΙΣ ΚΑΙ ΟΡΙΖΟΝΤΕΣ ΑΠΕΝΑΝΤΙ ΣΤΗΝ ΟΡΜΗ ΤΗΣ ΠΡΑΓΜΑΤΙΚΟΤΗΤΑΣ" - Αργολική Ανάπτυξη\nHome > Untagged Γιάννης Γκίολας: "ΧΡΕΙΑΖΟΝΤΑΙ, ΔΙΕΞΟΔΟΙ ΛΥΣΕΙΣ ΚΑΙ ΟΡΙΖΟΝΤΕΣ ΑΠΕΝΑΝΤΙ ΣΤΗΝ ΟΡΜΗ ΤΗΣ ΠΡΑΓΜΑΤΙΚΟΤΗΤΑΣ"\nΓιάννης Γκίολας: "ΧΡΕΙΑΖΟΝΤΑΙ, ΔΙΕΞΟΔΟΙ ΛΥΣΕΙΣ ΚΑΙ ΟΡΙΖΟΝΤΕΣ ΑΠΕΝΑΝΤΙ ΣΤΗΝ ΟΡΜΗ ΤΗΣ ΠΡΑΓΜΑΤΙΚΟΤΗΤΑΣ"\nΜε αφορμή το επικριτικό σχόλιο εναντίον της κυβέρνησης ΣΥΡΙΖΑ και του Αλέξη Τσίπρα καθώς και του Βουλευτή Αργολίδας Γιάννη Γκιόλα ,ο τελευταίος απαντά με το παρακάτω άρθρο.\nΧΡΕΙΑΖΟΝΤΑΙ, ΔΙΕΞΟΔΟΙ ΛΥΣΕΙΣ ΚΑΙ ΟΡΙΖΟΝΤΕΣ ΑΠΕΝΑΝΤΙ ΣΤΗΝ ΟΡΜΗ ΤΗΣ ΠΡΑΓΜΑΤΙΚΟΤΗΤΑΣ\nΤα μεσάνυχτα του Σαββάτου 17 Οκτωβρίου ολοκληρώθηκε στηBουλή η συζήτηση και η ψήφιση του πρώτου πακέτου προαπαιτουμένων μέτρων. Το επόμενο δεκαπενθήμερο θα ακολουθήσει το δεύτερο πακέτο προαπαιτουμένων και τον ερχόμενο μήνα τα μέτρα της πρώτης αξιολόγησης, ώστε να ανοίξει στη συνέχεια η κρίσιμη για το ελληνικό ζήτημα συζήτηση για την απομείωση του δημόσιου χρέους.\nΚατά κοινή παραδοχή πολλά από αυτά τα μέτρα είναι βαριά, επώδυνα, δύσκολα για αρκετές κοινωνικές ομάδες μικρές και μεγάλες. Τα μέτρα αυτά δεν εντάσσονται στο θεμελιώδες πρόγραμμα του ΣΥ.ΡΙΖ.Α. Είναι μια αναγκαστική επιλογή, για να διατηρηθεί η κατάσταση υπό έλεγχο και να ανοίξει η πόρτα εξόδου από την κρίση.\nΜιλάμε, όμως, για τα επώδυνα μέτρα και όχι για τις ρυθμίσεις, επί παραδείγματι κατά της διαφθοράς, της φοροδιαφυγής, της γραφειοκρατίας και για την αποκατάσταση των συλλογικών διαπραγματεύσεων που αρμόζουν και εντάσσονται στην προοπτική μιας κυβέρνησης με κορμό την αριστερά. Όλα τα παραπάνω είναι γνωστά, όπως τα είπε και στη βουλή την Παρασκευή 16 Οκτωβρίου ο Αλ. Τσίπρας. Ο ΣΥΡΙΖΑ δεν τα απέκρυψε από τον ελληνικό λαό, πρώτα τα υπέγραψε και τα παρουσίασε στη βουλή και μετά προκήρυξε τις εκλογές. Γνωστό είναι και το αποτέλεσμα των εκλογών, ο ελληνικός λαός κατά πλειοψηφία αποδέχθηκε τη λογική της κυβέρνησης και την επιβράβευσε για τη στάση της. Όχι γιατί συμφωνεί με το σύνολο των μέτρων, αλλά γιατί αναγνωρίζει ότι αυτή είναι η επιλογή που κρατάει την ελπίδα ζωντανή. Γνώριζε, επίσης, ότι σύντομα θα έρθει η ώρα του λογαριασμού, όπως και ήρθε.\nΚάναμε ένα συμβιβασμό, μια προσωρινή υποχώρηση, έχουμε πλήρη συνείδηση της πραγματικότητας και θα καταφέρουμε να αποφύγουμε τις παγίδες για να ολοκληρωθεί η αξιολόγηση, έχοντας στο πλάι μας την ελληνική κοινωνία. Η μεγαλύτερη μάχη που θα δώσει η κυβέρνηση είναι η μάχη για το κοινωνικό κράτος. Έχουμε καθαρή εντολή 4ετίας από τον ελληνικό λαό και η πιο μεγάλη ευθύνη μας είναι να αλλάξουμε την Ελλάδα, να ανατρέψουμε τα 5 χρόνια ακραίας νεοφιλελεύθερης πολιτικής.\nΕπιδίωξη μας είναι να ανοίξουμε το θέμα της αναδιάρθρωσης και της απομείωσης του ελληνικού χρέους. Η ρύθμιση του χρέους, ένα σταθερό και δίκαιο φορολογικό σύστημα, η κατάργηση των τριτοκοσμικών συνθηκών εργασίας, είναι οι μάχες που έχουμε να δώσουμε. Έχουμε πλήρη συνείδηση των δυσκολιών και των συσχετισμών που αντιμετωπίζουμε, έχουμε, όμως, μαζί μας την κοινωνία πληγωμένη, αλλά όρθια να μας στηρίζει.\nΛυπάμαι για την τόσο επιφανειακή τοποθέτηση της αγαπητής κατά τα άλλα συντάκτριας.\nΗ Κυβέρνηση Αλ. Τσίπρα αναγκάσθηκε να εφαρμόσει και μέτρα υφεσιακά που δεν πιστεύει, αλλά αναγκάσθηκε σε αυτό εκ των πραγμάτων, ούτως ώστε να μην οδηγηθεί η Χώρα σε μια ασύντακτη χρεοκοπία ή ένα προμελετημένο Grexit, προσερχόμενη τελικά στην ακολουθούμενη συμφωνία με τους δανειστές.\nΚατά τα άλλα, υπήρχε κρυφή ατζέντα του Τσίπρα για έξοδο από το ευρώ. Ο λαός βέβαια εμπιστεύτηκε το ΣΥ.ΡΙΖ.Α. και τον Πρόεδρό μας και μας ανέθεσε την εντολή να διαχειριστούμε και να εφαρμόσουμε ένα πρόγραμμα με τον πιο δίκαιο και κοινωνικά βιώσιμο τρόπο.\nΤέλος, και επειδή είναι τόσο κακόβουλες, υπερβολικές και εμπαθείς οι κρίσεις της αντιπολίτευσης περί του ότι εφαρμόζουμε το πιο επώδυνο και σκληρό μνημόνιο, να θυμίσω ότι η διαπραγμάτευση που έκανε ο Πρωθυπουργός μας απέφερε μια συμφωνία που: 1. Περιόρισε τα υποχρεωτικά πλεονάσματα για την τριετία 2016-2019 κατά 20 περίπου δις ευρώ, ώστε να αποφευχθεί η οικονομική ασφυξία της Χώρας και του Ελληνικού λαού, 2. Απομείωσε ουσιαστικά το χρέος, μεταθέτοντας την εξόφλησή του σε βάθος 30ετίας, περιορίζοντας το επιτόκιο σε ποσοστό 1,05% και 3. Εξασφάλισε την οικονομική ρευστότητα των Τραπεζών, αναγκαία συνθήκη για την επανεκκίνηση της οικονομίας και για να αποφευχθεί ο κίνδυνος του κουρέματος των καταθέσεων.\nΤέλος, όλα αυτά, με το επιπρόσθετο στοιχείο της πολιτικής σταθερότητας, που επικράτησε μετά τις εκλογές, με την ισχυρή Κυβέρνηση ΣΥ.ΡΙΖ.Α.-ΑΝ.ΕΛ., προβλέπεται ότι θα αρχίσει συν τω χρόνω η οικονομία να επανακάμπτει, αφού, άλλωστε, άλλη λύση ορατή δεν υπήρχε.\nΓιάννης Γκιόλας, Βουλευτής ΣΥ.ΡΙΖ.Α. Αργολίδας\nItem Reviewed: Γιάννης Γκίολας: "ΧΡΕΙΑΖΟΝΤΑΙ, ΔΙΕΞΟΔΟΙ ΛΥΣΕΙΣ ΚΑΙ ΟΡΙΖΟΝΤΕΣ ΑΠΕΝΑΝΤΙ ΣΤΗΝ ΟΡΜΗ ΤΗΣ ΠΡΑΓΜΑΤΙΚΟΤΗΤΑΣ" Rating: 5 Reviewed By: Γιώργος Αργυρίου


"Ο Λεωνίδας Κουτσόπουλος είναι ικανός να μαντέψει ποιος θα είναι ο επόμενος MasterChef" | fthis.gr\n"Ο Λεωνίδας Κουτσόπουλος είναι ικανός να μαντέψει ποιος θα είναι ο επόμενος MasterChef"\nΔευτέρα 11 Μαρτίου 2019, 10:31\n- Τελευταία ενημέρωση: 11/03/2019, 10:27\nΓια την εμπειρία του στο MasterChef, μίλησε ο Γιώργος Ορφανός σε συνέντευξή του στο "7 μέρες TV". Ο πρώην παίκτης του ριάλιτι μαγειρικής μίλησε για το λόγο που δήλωσε συμμετοχή στο MasterChef, αλλά και για τον Λεωνίδα Κουτσόπουλο, ο οποίος μάλλον έχει εντοπίσει τον μεγάλο νικητή.\nΤι σε δυσκόλεψε στην τελευταία δοκιμασία;\nΜε δυσκόλεψε περισσότερο το γεγονός ότι δεν έχω εμπειρία επάνω σε γλυκά. Όχι ότι πέρα από αυτό έχω πολλές εμπειρίες, αλλά το γλυκό ακόμα περισσότερο ως παρασκευή στο σύνολο.\nΕίναι λίγο περίεργο, γιατί είμαι σε μια φάση που θέλω να δημιουργήσω κάτι δικό μου στον τόπο μου. Θα προσπαθήσω να επικεντρωθώ σε αυτό. Δεν ξέρω κατά πόσο μπορεί, αλλά ελπίζω να βοηθήσει η συμμετοχή μου στο παιχνίδι όλο αυτό.\nΑυτός ήταν και ο αρχικός λόγος που μπήκες;\nΕξαρχής είχα δηλώσει ότι δεν με ενδιαφέρει καθόλου το χρηματικό έπαθλο. Εγώ ήθελα να πάρω όσες περισσότερες εμπειρίες μπορούσα μέσα από αυτό. Δεν έχω δηλώσει ποτέ, ούτε πρόκειται να δηλώσω ποτέ στη ζωή μου, σεφ. Όσο ζει κάποιος μαθαίνει και γίνεται καλύτερος.\nΤι θα κρατήσεις από τον κ. Κουτσόπουλο;\nΑρχικά θα κρατήσω την αφοσίωση του σε αυτό που κάνει και το κάνει καλά. Επίσης, τη μεταδοτικότητα του. Μπορεί να μη μίλαγε πολύ συχνά στους δικούς του παίκτες, αλλά ήταν ουσιαστικό αυτό που έλεγε και πιστεύω ότι είναι ικανός να μαντέψει ποιος θα είναι ο επόμενος Έλληνας MasterChef.\nΆφησες ένα γράμμα πίσω στα παιδιά.\nΕίναι έντονη η συναισθηματική φόρτιση και όλοι νομίζω ότι έχουμε έμπνευση εκείνη τη στιγμή.\nΧρύσα Μιχαλοπούλου: Ποζάρει με μαγιό στην παραλία στον 7ο μήνα της εγκυμοσύνης της


Τα δύο σπίτια εξυπηρετούν καλύτερα τα παιδιά μετά τον χωρισμό. | Synepimelia.gr\nWin για τα παιδιά – Win για τους γονείς – Win για την κοινωνία.\nΗ εξίσου κοινή επιμέλεια (shared parenting) δηλαδή η κοινή επιμέλεια με εναλλασσόμενη κατοικία, (www.synepimelia.gr) όπου και οι δύο γονείς διατηρούν ίση θέση, έχει αποδειχθεί ότι είναι προς το συμφέρον του παιδιού γιατί μπορούν να διατηρήσουν μια ουσιαστική σχέση και με τους δύο, την μητέρα τους και τον πατέρα τους μετά τη διάσταση ή το διαζύγιο. Η εξίσου κοινή επιμέλεια συμφιλιώνει την οικογένεια και την εργασία. Η εξίσου κοινή επιμέλεια παρέχει οφέλη για την κοινωνία.\n“Πρέπει να σβήσουμε τις φλόγες της σύγκρουσης μεταξύ γονέων σε διάσταση ώστε τα παιδιά τους να επωφεληθούν από την υποστήριξη και των μανάδων και των πατεράδων τους. Πρέπει να διαδοθεί περισσότερο η αποδοχή και η εφαρμογή της εξίσου κοινής επιμέλειας σαν μιας βιώσιμης και προτιμώμενης λύσης τόσο στην κοινή γνώμη όσο και μεταξύ των επαγγελματιών του χώρου.”\nΑυτή η διακήρυξη υιοθετήθηκε κατά την εναρκτήρια συνάντηση εργασίας της Διεθνούς Πλατφόρμας για την εξίσου κοινή επιμέλεια (www.twohomes.org) που έγινε στην Βόνη της Γερμανίας στις 10-11 Αυγούστου 2013. Αυτή η νέα οργάνωση συνενώνει τις καλύτερες έρευνες που στηρίζονται σε αποδείξεις και τις σύγχρονες καλές πρακτικές της εξίσου κοινής επιμέλειας (shared parenting).\nΗ Angela Hoffmeyer, συντονίστρια της διεθνούς συνεργασίας, υπογράμμισε : “Μεταξύ των δυτικών κοινωνικών υπάρχει ένας αυξανόμενος ενθουσιασμός για την εξίσου κοινή ανατροφή των παιδιών. Ο σκοπός μας είναι να αυξήσουμε την ευαισθητοποίηση για τα πλεονεκτήματα της βιοτικής ρύθμισης αυτού του τύπου ώστε ν’ αυξηθούν τα πλεονεκτήματα για τα παιδιά και να ξεπεράσουμε τις επιφυλάξεις που ακόμα διατηρούνται στο νομικό σύστημα. ”\nΠρόσφατη σουηδική έρευνα αποκάλυψε ότι τα παιδιά στις χωρισμένες οικογένειες με εξίσου κοινή επιμέλεια βιώνουν λιγότερο μπούλινγκ απ’ ότι αυτά των οικογενειών με ένα γονιό. Προηγούμενες έρευνες από τρεις ηπείρους ήδη έδειξαν ότι μετά την διάσταση των γονέων τους τα παιδιά θέλουν και τους δύο γονείς και υποφέρουν όταν έχουν μόνο μικρή επαφή με ένα από αυτούς. Αυτά που ζουν σε εξίσου κοινή επιμέλεια τα καταφέρνουν καλύτερα στο σχολείο και έχουν λιγότερους δείκτες ψυχολογικών προβλημάτων, ψυχολογικής κακοποίησης, χρήσης ουσιών, προβλημάτων συμπεριφοράς, προβλημάτων εξέλιξης, εγκληματικότητας και εφηβικής εγκυμοσύνης.\nΣτο πλαίσιο της διεθνούς συνεργασίας και της ευρύτερης παρουσίας στο διαδύκτυο, το “Project Group Shared Parenting“, το οποίο ξεκίνησε από την γερμανική οργάνωση Väteraufbruch für Kinder e.V. (VAfK), φιλοξένησε στην Βόνη την εναρκτήρια συνάντηση εργασίας στην Bonn στις 10 και 11 Αυγούστου 2013. Στη συνάντηση συμμετείχαν επιστήμονες, ειδικοί της οικογένειας και αντιπρόσωποι από Ευρωπαϊκές και Αμερικανικές οργανώσεις για την οικογένεια.\nΤην Ελλάδα εκπροσώπησε το σωματείο για την ΓονεΪκή Ισότητα και το Παιδί Αττικής – www.synepimelia.gr, info@synepimelia.gr μεταφέροντας το μήνυμα ότι εκεί που δεν μπορεί το σύστημα μπορούν οι ιδιώτες.\nΤο σύμφωνο της κοινής επιμέλειας που παρουσιάστηκε το 2010 και έκτοτε διαδόθηκε ιδίως στους νέους ανθρώπους) ήταν η απάντηση της κοινωνίας σε ένα νομικό σύστημα που πιστεύει ακόμα ότι «το παιδί ν’ ανήκει στην μητέρα».\nΟ σύλλογος “Συνεπιμέλεια” με βάση τις σύγχρονες επιστημονικές ανακαλύψεις εστιάζει στην προσφορά αντί στην διεκδίκηση, στην φροντίδα αντί στην επιμέλεια στον χρόνο επικοινωνίας αντί στην λήψη αποφάσεων, στην οικογενειακή διαμεσολάβηση αντί την αντιδικία.\nPOUGATSIAS DIMITRIS 20 Νοεμβρίου 2013 at 18:40\nΕίμαι από Θεσσαλονίκη έχω τεράστια προβλήματα και θα ήθελα να ξέρω αν υπάρχει κάτι εδώ για να απευθυνθώ. Ευχαριστώ.


Δώστε Σώρρα στο λαό… ~ gianniotis\nΚάθε κανάλι που δεν σέβεται τον εαυτό του αλλά μόνο τα νούμερα της AGB, θεωρεί απαραίτητο να φιλοξενήσει τον Σώρρα. Είτε με μεγάλης διάρκειας συνεντεύξεις, είτε με μικρότερης διάρκειας ρεπορτάζ. Ο Σώρρας έχει το πλεονέκτημα της υπερπροβολής. ..\nΑν ο Σώρρας μπει στην επόμενη Βουλή, η ευθύνη δεν θ' ανήκει μόνο στους αφελείς που θα τον πιστέψουν. Αλλά και στα κανάλια και τους δημοσιογράφους που σήμερα τον νομιμοποιούν και αύριο θα δηλώνουν πως πέφτουν από τα σύννεφα επειδή τόσες χιλιάδες άνθρωποι τον ψήφισαν...


Αλλαγές στον ΚΟΚ - Αυστηρά πρόστιμα για τις ΛΕΑ - Economix\nΑρχική Θεσμικά Αλλαγές στον ΚΟΚ – Αυστηρά πρόστιμα για τις ΛΕΑ\nΟ κ. Καραμανλής ανέφερε ότι είναι έτοιμος να συζητήσει και για τα χιονολάστιχα: «Είμαστε η μόνη χώρα στην ΕΕ που ακόμα έχουμε αντιολισθητικές αλυσίδες\nΟ κ. Καραμανλής ενημέρωσε επίσης ότι το υπουργείο έχει έρθει σε επαφή με την Ευρωπαϊκή Τράπεζα Επενδύσεων προκειμένου να χρηματοδοτηθεί «πακέτο οδικής ασφάλειας». Ο υπουργός ανέφερε ότι το υπουργείο είναι έτοιμο να συζητήσει και για τα χιονολάστιχα. «Είμαστε η μόνη χώρα στην Ευρωπαϊκή Ένωση που ακόμα έχουμε το σύστημα των αντιολισθητικών αλυσίδων. Όταν πάμε σε έναν αυτοκινητόδρομο και πρέπει να βάλουμε αλυσίδες, πρέπει να σταματήσουμε, να τις βάλουμε, να τις βγάλουμε και πολλές φορές δεν μπορούμε να τις βάλουμε και να τις βγάλουμε. Αυτός ήταν ένας από τους λόγους που είχαμε το πρόβλημα στη Μαλακάσα. Το ζήτημα, λοιπόν, είναι ότι άλλες χώρες της Ευρώπης και άλλες χώρες των βαλκανικών χωρών με κατά κεφαλήν εισόδημα χαμηλότερο της Ελλάδος έχουν νομοθετήσει τα χιονολάστιχα για συγκεκριμένο διάστημα», είπε ο κ. Καραμανλής και πρόσθεσε: «Είμαι ανοιχτός να συζητήσω με τους αρμοδίους φορείς αυτήν την πρόταση, αλλά έχω την εντύπωση ότι πολύ σύντομα εμείς θα πάρουμε πρωτοβουλία. Έχουμε έρθει σε επαφή με τα συναρμόδια υπουργεία, για να γίνει μια γενική διάταξη για την παρακώλυση της κυκλοφορίας στους μεγάλους αυτοκινητόδρομους, έτσι ώστε να μην διαπιστώσουμε ξανά αυτά τα φαινόμενα. Δηλαδή, όταν η Τροχαία θα λέει ότι ο δρόμος κλείνει, ο δρόμος κλείνει. Όταν θα λέει η Τροχαία ότι δεν μπορείς να πας στον συγκεκριμένο αυτοκινητόδρομο, χωρίς όλα τα απαραίτητα εργαλεία και μέσα που πρέπει να έχει το όχημά σου, θα υπάρχει αυστηρότατο πρόστιμο», σύμφωνα με το ΑΠΕ-ΜΠΕ.\nΚεφαλογιάννης: Μέσα στους επόμενους μήνες θα φανεί η διαφορά στη λειτουργία του ΟΑΣΘ\n2,5 εκατ. ευρώ στα Ανώγεια από το Υποδομών για έργα οδοποιίας


Με λαμπρότητα τα ονομαστήρια του Σεβ. Μητροπολίτη Καρπάθου Κάσου\nΣτον Μητροπολιτικό Ναό Κοιμήσεως της Θεοτόκου Απερίου εόρτασε την Τετάρτη 7 Δεκεμβρίου 2016 η τοπική μας Εκκλησία την ιερή μνήμη του Αγίου Αμβροσίου, Επισκόπου Μεδιολάνων. Την ίδια ημέρα γιορτάζει τα ονομαστήριά του και ο Σεβασμιώτατος Μητροπολίτης μας, ο Καρπάθου και Κάσου Αμβρόσιος.\nΤο απόγευμα της Τρίτης 6ης Δεκεμβρίου τελέσθηκε ο εόρτιος Εσπερινός, προεξάρχοντος του Σεβασμιωτάτου κ.Αμβροσίου. Συμμετείχαν όλοι οι κληρικοί της Μητροπόλεώς μας από την Κάρπαθο και πολλοί ευσεβείς χριστιανοί, που ήρθαν να ευχηθούν στον Επίσκοπό τους.\nΣτο τέλος του Εσπερινού, ο Πρεσβύτερος π.Δημήτριος Σκαρβελάκης, Εφημέριος Σπόων προσεφώνησε τον Σεβασμιώτατο και του ευχήθηκε εκ μέρους του Ιερού κλήρου και του λαού. Τα Εκκλησιαστικά Συμβούλια και οι Εφημέριοι των Ιερών Ναών Ευαγγελιστρίας και Αγίων Αποστόλων πόλεως Καρπάθου, Αρχιμ. π.Αμβρόσιος Μαναρουλάς και Οικονόμος π.Ιωάννης Νεραντζούλης, προσέφεραν στον Σεβασμιώτατο ένα ωραίο επιγονάτιο με τις εικόνες σε σμάλτο του Δεσπότη Χριστού, των Αγίων Αμβροσίου, Αθανασίου του Αθωνίτου, Ιωάννου του Καρπαθίου και Οσίας Κασσιανής της Υμνογράφου, από εικόνες που φιλοτέχνησαν οι Αγιογράφοι Βίκτωρ (+) και Γεώργιος Στούπκας. Αντιφώνησε ο Σεβασμιώτατος και ευχαρίστησε όλους για την πολλή αγάπη τους και τη συμμετοχή τους στον Εσπερινό του Αγίου και στην εορτή του.\nΤο πρωί της Τετάρτης 7ης Δεκεμβρίου 2016 τελέσθηκε στον ίδιο Ιερό Ναό η ακολουθία του Όρθρου και η πανηγυρική Θεία Λειτουργία, ιερουργούντος του Σεβασμιωτάτου Μητροπολίτη μας κ.Αμβροσίου, με τη συμμετοχή ολοκλήρου του Ιερού κλήρου της κάτω Καρπάθου και πλήθους λαού.\nΤους εορτίους ύμνους απέδωσε χορός με τον Πρωτοψάλτη κ. Γεώργιο Χατζήπαπα. Παρέστησαν και συμπροσευχήθηκαν ο Έπαρχος Καρπάθου – Κάσου κ.Γιάννης Μηνατσής, ο Δήμαρχος Καρπάθου κ.Ηλίας Λάμπρος, ο Πρόεδρος του Δημοτικού Συμβουλίου κ.Γεώργιος Τούμα, Δημοτικοί Σύμβουλοι , οι Διοικητές και οι εκπρόσωποι όλων των στρατιωτικών, λιμενικών και αστυνομικών Μονάδων του νησιού, οι Διευθυντές του Γενικού Λυκείου, Γυμνασίου και Δημοτικού Σχολείου Απερίου και του ΕΠΑΛ και Γυμνασίου Καρπάθου με ομάδα Καθηγητών, Δασκάλων και Μαθητών, εκπρόσωποι Συλλόγων και φορέων και πολλοί ευσεβείς χριστιανοί από διάφορα χωριά.\nΜετά το πέρας της Θείας Λειτουργίας, προσεφώνησαν τον Σεβ/το Ποιμενάρχη μας ο Πρωτοσύγκελος της Μητροπόλεώς μας Αρχιμ. π.Επιφάνιος Χριστοδουλάκης, ο οποίος και μετέφερε τις εόρτιες ευχές του Κλήρου, των Αρχόντων και του Λαού.\nΟ Σεβασμιώτατος κ.Αμβρόσιος, ιδιαίτερα συγκινημένος, ευχαρίστησε και πάλι όλους για την αγάπη που για 33 συνεχή χρόνια δείχνουν στο πρόσωπό του. Ευχήθηκε σε όλους υγεία και δύναμη, ενώ τόνισε ιδιαιτέρως ότι κι εκείνος, ως Επίσκοπος και Ποιμενάρχης μας, έχει ανάγκη από τις προσευχές του ποιμνίου του για να επιτελέσει το δύσκολο και ευθυνοφόρο έργο του.\nΣτη συνέχεια προσφέρθηκε εόρτιο πρόγευμα από την Εκκλησιαστική Επιτροπή του Μητροπολιτικού Ναού και τον Πολιτιστικό Σύλλογο «ΟΜΟΝΟΙΑ» στο Μέγαρο Απερίου. Εκεί προσεφώνησαν και ευχήθηκαν τον Σεβ/το εκ μέρους της Ιερού Κλήρου ο Πρωτοπρεσβύτερος π.Δημήτριος Ζαγόρας, Εφημέριος του Μητροπολιτκού Ναού, εκ μέρους του Πολιτιστικού Συλλόγου «ΟΜΟΝΟΙΑΣ» ο Γραμματέας κ.Γεώργιος Μάρκου, Διευθυντής του 1ου Δημ.Σχολ. Καρπάθου και εκ μέρους της Γυναικείας Επιτροπής Μεγάρου Ευαγγελιστρίας η κ.Άννα Μαστρολέων-Σεβδαλή.\nΓΙΩΤΑ ΤΡΙΓΩΝΗ: Η γυναίκα – πρέσβειρα, αποκλειστικά στην Black Monday (!)\n13 οπλίτες ιατροί στα νησιά – Μεταξύ αυτών Λειψοί, Τήλος, Κάρπαθος, Κάσος


Τι εκπροσωπεί το φεστιβάλ Θεσσαλονίκης στις μέρες μας; – ΠΟΛΙΤΙΚΟ ΚΕΝΤΡΟ ΘΕΣΣΑΛΟΝΙΚΗΣ\nΤο κείμενο αυτό γράφτηκε πέρυσι, φθινόπωρο του 2011. Το αναδημοσιεύουμε γιατί πιστεύουμε ότι παραμένει και σήμερα επίκαιρο από κάθε άποψη.\nΤο συγκεκριμένο ερώτημα δεν έχει ακόμα αναδειχθεί μέσα στις φεστιβαλικές διαδικασίες (τις μαζικές κατά τα άλλα που υπάρχουν). Οι συζητήσεις για τον χαρακτήρα του φεστιβάλ Θεσσαλονίκης απουσιάζουν παντελώς. Το φεστιβάλ διεξάγεται σε εντελώς άλλο κλίμα από ότι ίσχυε παλιά. Λείπουν οι ζυμώσεις, οι διαφωνίες, οι αντιπαραθέσεις. Τα δεδομένα στο χώρο του κιν/γράφου έχουν αλλάξει και μάλιστα ριζικά, όπως και τα αντίστοιχα στο χώρο του φεστιβάλ.\nΟ Ελληνικός κιν/γράφος και το φεστιβάλ Θεσσαλονίκης ως ένα σημείο ταυτίζονταν. Η περίοδος αυτή αφορά όλο το κεφάλαιο της εθνικής κινηματογραφίας (του λεγόμενου «παλιού» και του «νέου» Ελληνικού κινηματογράφου). Το κύριο σε αυτή τη φάση ήταν ότι παράγονταν ταινίες για το Ελληνικό κοινό, ότι οι ταινίες προορίζονταν για τις Ελληνικές αίθουσες, ότι όλη η προβληματική της περιόδου αφορούσε την ανάπτυξη ενός ιδιαίτερου, ξεχωριστού Εθνικού κινηματογράφου. Όλες οι συζητήσεις τη δεκαετία του ’60 και τις πρώτες δεκαετίες της μεταπολίτευσης καλύπτουν αναζητήσεις εθνικών στρατηγικών στο χώρο του κινηματογράφου, εθνικών αισθητικών κλπ,. Οι λίγες ταινίες που περνούν τα σύνορα και γνωρίζουν διεθνείς διακρίσεις στηρίζονται σε ελληνικά θέματα (Ζορμπάς, Ποτέ την Κυριακή, Θίασος κλπ.). Ο Ελληνικός κινηματογράφος έχει απόλυτο εθνικό χρώμα και αναφορά.\nΣτα όρια αυτής της Εθνικής παραγωγής αρχίζουν να προκύπτουν, από ένα σημείο και μετά, προβλήματα οικονομικής βιωσιμότητας του Ελληνικού Σινεμά. Το Ελληνικό κοινό αποδεικνύεται μέρα τη μέρα, εμπειρικά, πολύ περιορισμένο για να στηρίξει την εγχώρια παραγωγή ταινιών.\nΗ ενδιάμεση λύση που προκύπτει αναγκαστικά είναι η κρατική χρηματοδότηση των Ελληνικών ταινιών. Αυτό συνιστά το κρίσιμο και τελευταίο στάδιο στην εξέλιξη του Εθνικού κινηματογράφου.\nΤο κρατικοδίαιτο Σινεμά επιφέρει μια σειρά αλλαγές στη δομή και οργάνωση της κινηματογραφικής παραγωγής και του φεστιβάλ. Οι συνδικαλιστικοί φορείς της ελληνικής κινηματογραφίας αναλαμβάνουν τον έλεγχο όλης της διαδικασίας (διανομή κονδυλίων, επιλογή ταινιών, απονομή βραβείων). Και επέρχεται η πλήρης διάβρωση του χώρου και η διάσπαση της όποιας ενότητάς του.\nΗ διεθνοποίηση του φεστιβάλ κιν/γράφου, αναγκαία και επιβεβλημένη, στην αρχική της σύλληψη δεν αντιστρατεύονταν την συνέχιση της ανάπτυξης του εθνικού κινηματογράφου. Απλά όριζε το διεθνές φεστιβάλ σαν τόπο συνάντησης του Ελληνικού με τον ξένο κινηματογράφο. Μια συνάντηση που δεν έγινε ποτέ κι ούτε πρόκειται, με τον τρόπο που εννοούνταν, να γίνει. Γιατί εν τω μεταξύ η υπόθεση των εθνικών κινηματογράφων έχει λάβει τέλος, εδώ και καιρό, διεθνώς. Και το φεστιβάλ Θεσσαλονίκης έχει πάψει να ταυτίζεται με τον Ελληνικό κινηματογράφο. Η κινηματογραφική δημιουργία έχει ξεφύγει από τα εθνικά πλαίσια. Ορίζεται σε ευρύτερα πεδία, οικουμενικά. Είναι υποχρεωμένη πλέον να απευθυνθεί στο διεθνές κινηματογραφόφιλο κοινό, και εκεί να διεκδικήσει μια ανταγωνιστική παρουσία. Πρόκειται για μια υπόθεση που δεν περνά απαραίτητα κι οπωσδήποτε, για τους Έλληνες κινηματογραφιστές, μέσα από το φεστιβάλ Θεσσαλονίκης. Μπορεί να το περιλαμβάνει αλλά η εμπειρία λέει ότι και η παράκαμψή του ίσως, σε πολλές περιπτώσεις, να βοηθάει κάποιους νέους δημιουργούς.\nΣτο φεστιβάλ Θεσσαλονίκης μένει να πείσει τους Έλληνες και ξένους κινηματογραφιστές ότι οι όροι του διαγωνισμού θα είναι αξιοκρατικοί και θα βοηθούν οπωσδήποτε την υπόθεση της ανάπτυξης της διεθνούς κινηματογραφίας. Μόνο έτσι θα μπορέσει να αναδειχθεί και να παραμείνει αξιόπιστος θεσμός προβολής του διεθνούς πλέον κινηματογράφου στο μέλλον.\nX. M. 14 Νοεμβρίου 2012\nΠαρουσίαση: η Ποίηση του Nίκου Παπαδόπουλου


Η ΣΤ' άνοιξε τα φτερά της για ένα νέο ταξίδι. Εμείς της ευχόμαστε το ταξίδι να είναι ενδιαφέρον. Από καρδιάς και με όλες τις καλές αναμνήσεις να μας συντροφεύουν της αφιερώνουμε ένα ποίημα του Κωνσταντίνου Καβάφη. Εμάς θα βρείτε στο ιστολόγιο της Γ' τάξης, Οι χαρταετοί.\nΑναρτήθηκε από eleni g στις 1:00 π.μ. 1 σχόλιο:\nΤο μυστικό της χαμένης άνοιξης - Φίλιππος Μανδηλαράς\nΟ Μιχάλης, η Μάνια, ο Μάριος, η Ρίτα, ο Τέλης και η Σόνια είναι κάποια παιδιά τα οποία μέσα στην άχρωμη Άνοιξη υποδέχονται έναν παράξενο άντρα και τον φιλοξενούν. Αυτή η Άνοιξη δεν έχει αρώματα, ούτε χρώματα είναι μια από τις απαισιότερες εποχές που έχουν ζήσει τα παιδιά.Το μεγάλο Σάββατο τα παιδιά έχουν τόσο μεγάλη χαρά, που πήραν διάφορα υλικά και άρχισαν να διακοσμούν το στοιχειωμένο σπίτι. Το βράδυ τα παιδιά γύρισαν κουρασμένα και την επόμενη μέρα τα χωράφια έξω ήταν άδεια, μέχρι που σε μια στιγμή ο παράξενος άνδρας που φιλοξενούνταν απ' τα παιδιά έριξε κάτω μια γυάλινη σφαίρα κι η 'Ανοιξη επανήλθε. Ευτυχία Στ2\nΑναρτήθηκε από eleni g στις 1:33 π.μ. Δεν υπάρχουν σχόλια:\nΟ μικρός μπουρλοτιέρης - Γαλάτεια Γρηγοριάδου Σουρέλη\nΟ Λευτέρης ένα παιδί από την Ύδρα φεύγει κρυφά μαζί με τους καπετάνιους για τον πόλεμο. Παίρνει μέρος σε πολλές μάχες με τα μπουρλότα και μία φορά τα διευθύνει κιόλας ο ίδιος. Στο νησί γυρίζουν πολλές φορές, όμως ο μικρός δε λέει να γυρίσει σπίτι του. Όταν κάποια στιγμή μεγαλώνει φεύγει απ' τη θάλασσα και γυρίζει σπίτι του. Γίνεται δάσκαλος και όταν μιλάνε για την Επανάσταση, εκείνος κλαίει καθώς θυμάται τους νεκρούς Ψαριανούς και τους ήρωες του Μεσολογγίου. Παντελής Στ2\nΑναρτήθηκε από eleni g στις 11:00 π.μ. Δεν υπάρχουν σχόλια:\nΟι μαγικές μάσκες του Κουτσοφλέβαρου - Φίλιππος Μανδηλαράς\nΜπήκε μήνας Φλεβάρης και πλησίαζαν οι απόκριες. Ο Μάριος και η παρέα του ήταν στενοχωρημένοι για τον γερο - Κουτσοφλέβαρο, έναν τσιγγάνο, ο οποίος ήταν η ψυχή της Αποκριάς.\nΔυστυχώς το προηγούμενο καλοκαίρι έδιωξαν τους τσιγγάνους από την περιοχή λόγω μιας πυρκαγιάς που προκλήθηκε από άγνωστο λόγο. Έτσι τα παιδιά ήταν λυπημένα, καθώς θα έλειπε ο Κουτσοφλέβαρος που τον αγαπούσαν πολύ. Τελικά ο Κουτσοφλέβαρος ήρθε και η χαρά των παιδιών ήταν απερίγραπτη. Αποφάσισε η παρέα να βρει έναν τρόπο μέσω του καρναβαλιού να πείσουν τον κόσμο να εγκατασταθούν οι τσιγγάνοι πάλι στην περιοχή τους. Ο Μάριος και η παρέα του έπεισαν τα υπόλοιπα τα παιδιά του σχολείου. Αποφάσισαν να ντυθούν τσιγγάνοι. Με τη βοήθεια του Κουτσοφλέβαρου έφτιαξαν τις στολές και τις μάσκες. Όλα ήταν πολύ ωραία φτιαγμένα και στολισμένα.Έφτασε η ώρα του καρναβαλιού και η παρέλαση ξεκίνησε. Στην αρχή όταν είδαν τα παιδιά ο κόσμος σώπασε, αλλά μετά άρχισαν να ζητωκραυγάζουν. Ο σκοπός των παιδιών πέτυχε και ο δήμος αποφάσισε να κρατήσει τους τσιγγάνους και να τους προσφέρει στέγη. Επίσης πρέπει να μην ξεχνάμε πως οι τσιγγάνοι είναι κι αυτοί άνθρωποι. Ας βάλουμε τέλος στο ρατσισμό. Βασίλης Στ2\nΑναρτήθηκε από eleni g στις 10:30 π.μ. Δεν υπάρχουν σχόλια:\nΕφτά κόκκινες κλωστές - Λότη Πέτροβιτς Ανδρουτσοπούλου\nΉταν κάποτε μια νεράιδα που είχε χάσει το μαγικό της ραβδί. Ένα σπουργίτι όμως που πέταγε ψηλά το έπιασε και της το έδωσε. Η νεράιδα ευχαριστήθηκε και είπε στο σπουργίτι να ζητήσει ό,τι ήθελε. Το σπουργίτι είπε ότι ήθελε ολόχρυσα φτερά. Μπαμ! Το σπουργίτι είχε αποκτήσει χρυσά φτερά. Αμέσως πήγε να τα δείξει στους φίλους του, αλλά τα φτερά ήταν βαριά και δεν μπορούσε να πετάξει. Έτσι ζήτησε από τη νεράιδα να του χαρίσει βελούδινα φτερά. Μπαμ! Το σπουργίτι είχε αποκτήσει βελούδινα φτερά. Όμως καθώς πετούσε πέρασε πάνω από ένα σχολείο. Καθώς είδαν τα παιδιά ένα πουλί με βελουδένια φτερά προσπάθησαν να το σκοτώσουν με τη σφεντόνα, να το βαλσαμώσουν και να το βάλουν σε κλουβί. Το πουλάκι τρόμαξε και ζήτησε από τη νεράιδα να του δώσει τα κανονικά του φτερά. Μπαμ! Και το πουλάκι απόκτησε πάλι τα φτερά του. Τώρα πια χαιρόταν ξένοιαστα όπως πριν το πέταγμά του. Ευθαλία Στ2\nΈνας γεράκος που ζούσε μαζί με τον Ευάγγελο, του ζήτησε μια μέρα να φύγουν. Ο Ευάγγελος μαζί με το γέρο παρακολούθησαν ένα χοροδιάγραμμα. Ξαφνικά ο γεράκος ρώτησε τον Ευάγγελο.\n- Οι κύκνοι δεν είναι, Ευάγγελε, που όταν πεθαίνουν τραγουδούν; Κι όμως τραγουδούν.\nΚι έτσι ξαφνικά ο γεράκος άρχισε να τραγουδάει ένα τραγούδι.\nκαι δέντρο θα πεθάνει\nΟ γεράκος έσβησε μόνος του το καντηλάκι της ζωής του. Ψηλά στον ουρανό ταξίδευαν άσπρα ξεφτισμένα σύννεφα.\nΑναρτήθηκε από eleni g στις 10:00 π.μ. Δεν υπάρχουν σχόλια:\nΣτο τσιμεντένιο δάσος - Λότη Πέτροβιτς Ανδρουτσοπούλου\nΗ Χόννη μια δεκαεξάχρονη πάει στην Αθήνα για να φροντίσει τη γιαγιά της. Στο νοσοκομείο γνωρίζει τον Λυκίδη. Μέχρι που μαθαίνει ότι είναι έμπορος ναρκωτικών. Ο Σωτήρης, ένα αγόρι που γνωρίζει την βοηθάει να τον ξεσκεπάσουν. Στο τέλος ο Λυκίδης αναποδογυρίζει με το αμάξι του και σκοτώνεται. Η Κόννη φεύγει και πάλι για τη Βοστώνη. Παντελής Στ2\nΑναρτήθηκε από eleni g στις 8:30 π.μ. Δεν υπάρχουν σχόλια:


Le Shio, Γουίλμινγκτον - Κριτικές εστιατορίων - TripAdvisor\nΓουίλμινγκτον: Όλα τα εστιατόρια Le Shio: Εστιατόρια στην περιοχή\nΓουίλμινγκτον: Όλες οι δραστηριότητες Δραστηριότητες κοντά σε: Le Shio\nLe Shio, Γουίλμινγκτον\nΗνωμένες Πολιτείες Ντέλαγουερ Γουίλμινγκτον Εστιατόρια σε Γουίλμινγκτον Le Shio\nΝο 40 από 449 στην κατηγορία Εστιατόρια για: Γουίλμινγκτον €€ - €€€\nΙαπωνική, Σούσι, Ασιατική 2303A Concord Pike, Γουίλμινγκτον, DE 19803-2911+1 302-888-0145Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 84 κριτικέςΕξαιρετικό45%Πολύ καλό33%Μέτριο19%Ανεπαρκές3%Πολύ κακό0%24 Μαρ 2017“Incredible item on menu”22 Νοε 2016“Lunch for any occasion”Ανοίγει σε 20 λεπτάΚυρ - Πεμ11:00 - 22:00Παρ - Σαβ11:00 - 23:00Αναλυτικό ωράριο ΚΟΥΖΙΝΕΣ Ιαπωνική, Σούσι, Ασιατική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 2303A Concord Pike, Γουίλμινγκτον, DE 19803-2911Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι ταϊλανδέζικο; Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό37Πολύ καλό28Μέτριο16Ανεπαρκές3Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (42)Αγγλικά (83)Πορτογαλικά (1)Γλώσσα Ελληνικά (42)Αγγλικά (83)Πορτογαλικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKara W10Η κριτική γράφτηκε πριν από 1 εβδομάδα μέσω κινητής συσκευής So-SoΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι325binbinWilmington, Delaware254Η κριτική γράφτηκε πριν από 1 εβδομάδα Γρήγορες, δίκαιη τιμή, αλλά μέσοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGolfGuy777Wilmington, DE8226Η κριτική γράφτηκε 6 Μαΐου 2017 Εκπληκτική απόλαυση της ΑσίαςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιbigpapi2017Γουίλμινγκτον, Ντέλαγουερ10Η κριτική γράφτηκε 2 Απριλίου 2017 Εξαιρετική Asian Fusion επιτόπουΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtroglodutesWilmington/DE182Η κριτική γράφτηκε 24 Μαρτίου 2017 Απίστευτο στοιχείο μενούΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nAtrick6Hockessin, Ντέλαγουερ13538Η κριτική γράφτηκε 19 Φεβρουαρίου 2017 μέσω κινητής συσκευής Eh...Μετάφραση Google ΠερισσότεραΕυχαριστούμε, Atrick6 Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCathytravelingΓουίλμινγκτον, Ντέλαγουερ297Η κριτική γράφτηκε 22 Νοεμβρίου 2016 Μεσημεριανό γεύμα για κάθε περίστασηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nnextcomeseverything46Η κριτική γράφτηκε 17 Σεπτεμβρίου 2016 μέσω κινητής συσκευής Best. Sushi. Ever.Μετάφραση Google ΠερισσότεραΕυχαριστούμε, nextcomeseverything Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTina D347Η κριτική γράφτηκε 13 Σεπτεμβρίου 2016 μέσω κινητής συσκευής Θα μπορούσαν να ήταν καλύτεραΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιStephanie C38Η κριτική γράφτηκε 10 Σεπτεμβρίου 2016 μέσω κινητής συσκευής Το φαγητό είναι μέτριο.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαHollywood Grill222 κριτικές 0,57 χλμ μακριά Johnnie's Dog House58 κριτικές 1,15 χλμ μακριά Five Guys33 κριτικές 0,13 χλμ μακριά Κοντινά αξιοθέαταNemours Mansion & Gardens469 κριτικές 1,96 χλμ μακριά The Spa at Montchanin Village9 κριτικές 3,69 χλμ μακριά Somerville Manning Gallery6 κριτικές 3,69 χλμ μακριά Delaware Art Museum162 κριτικές 3,36 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Le Shio και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n2303A Concord Pike, Γουίλμινγκτον, DE 19803-2911 Τοποθεσία:


The Voice: Αυτός είναι ο αντικαταστάτης-έκπληξη του Γιώργου Λιανού | Τι λες τώρα;\nHome \_ Ελλάδα \_ The Voice: Αυτός είναι ο αντικαταστάτης-έκπληξη του Γιώργου Λιανού\nΤι λες τώρα; 19 Δεκεμβρίου, 2020 5:14 ΜΜ\nΕπιστροφή-έκπληξη στο «The Voice», του οποίου η θέση του παρουσιαστή μένει κενή, καθώς ο Γιώργος Λιανός βρίσκεται ήδη στον Άγιο Δομίνικο για την παρουσίαση του «Survivor».\nΣύμφωνα λοιπόν με το ρεπορτάζ της Ναταλίας Ανδρικοπούλου στην εκπομπή «Έλα Χαμογέλα», ο Γιώργος Καπουτζίδης επιστρέφει στο «The Voice» δύο χρόνια μετά την αποχώρησή του για να αναλάβει την παρουσίαση των τεσσάρων live που θα απουσιάζει ο Γιώργος Λιανός.\nΠαρά το γεγονός ότι ο Γιώργος Καπουτζίδης δεσμεύεται από την ΕΡΤ για το αθλητικό ντοκιμαντέρ για τους Ολυμπιακούς Αγώνες του Τόκυο, φαίνεται πως είπε το «ναι» και θα βρεθεί για λίγο στον ΣΚΑΪ για να παρουσιάσει τα live του «The Voice».\nΌπως ειπώθηκε μάλιστα, ο Γιώργος Καπουτζίδης είναι ιδιαίτερα χαρούμενος και συγκινημένος από την πρόταση του ΣΚΑΪ και της Acun Media και ευελπιστεί πως θα βρεθεί μια «χρυσή τομή» μεταξύ των δύο καναλιών για να τα προλάβει όλα.\nΚάτι τέτοιο, άλλωστε, έχει συμβεί ξανά στο παρελθόν, όταν ο Γιώργος Καπουτζίδης εργαζόταν στην ιδιωτική τηλεόραση, αλλά είχε φύγει με την αποστολή της ΕΡΤ για την παρουσίαση της Eurovision.\nΔείτε όλες τις λεπτομέρειες στο ακόλουθο βίντεο.


ΣΥΜΒΟΛΑΙΟΓΡΑΦΟΣ ΠΑΡΟΣ - www.chatzigeorgaki.gr\nH συμβολαιογράφος Φραγκίσκη Εμμ. Χατζηγεωργάκη, με καταγωγή από την Κάρπαθο,γεννήθηκε και μεγάλωσε στην Αθήνα, και ειδικότερα στην Καλλιθέα Αττικής όπου και ολοκλήρωσε τις εγκύκλιες σπουδές της.\nΑπεφοίτησε από το Τμήμα Νομικής της Σχολής Νομικών, Οικονομικών και Πολιτικών Επιστημών του Εθνικού και Καποδιστριακού Πανεπιστημίου Αθηνών με βαθμό «ΛΙΑΝ ΚΑΛΩΣ».\nΉδη από το 2007 ως δικηγόρος στο Τμήμα Δικαστικού της Τράπεζας Πειραιώς, εντρύφησε στο αντικείμενο του εμπορικού, τραπεζικού και εμπραγμάτου δικαίου (όπως τιτλοποίηση απαιτήσεων της τράπεζας, σύνταξη διαταγών πληρωμής και ανακοπών κατ’ αυτών, διεκδικητικών αγωγών και αγωγών καταδολίευσης, προσημειώσεων και υποθηκών, ελέγχων τίτλων ακινήτων) και προΐστατο στην οργάνωση και στελέχωση της ομάδας ασκουμένων, για την οποία παρέμεινε στο δυναμικό της Τράπεζας αρκετό διάστημα και ακολούθως μετά την άσκηση της. Συνέχισε δε τη μάχιμη γενική δικηγορία με ευρύ φάσμα νομικών υποθέσεων σε όλους τους τομείς – προεχόντως στον τομέα των ακινήτων – και σε συνεργασία με μεγάλες και αξιόπιστες δικηγορικές εταιρείες όπως την Δικηγορική Εταιρεία των Κ. Μούργελα (τότε Διευθ. Συμβούλου της Ένωσης Ελληνικών Τραπεζών και Προέδρου του Τειρεσία), Κ. Δημητρόπουλου, Κ. Κωνσταντέλλια, Κ. Γαλανού & στην κεντρική διοίκηση της ASPIS BANK για την επίβλεψη του έργου της καταχώρησης στο ΚΤΗΜΑΤΟΛΟΓΙΟ Α.Ε. εμπραγμάτων δικαιωμάτων επί ακινήτων με επιστέγασμα -λόγω ακριβώς της ενασχόλησης και της εξειδίκευσης αυτής- τη συμμετοχή της ως συνεταίρου στη Δικηγορική Εταιρεία «Π.Φλάμπουρας – Φ.Χατζηγεωργάκη Δικηγορική Εταιρεία» με έδρα τον Πειραιά και με κύριο αντικείμενο αστικές υποθέσεις ακινήτων, υποθέσεις τραπεζικού και εμπορικού δικαίου διατηρώντας μόνιμη και αποκλειστική συνεργασία με την πρώην Εμπορική Τράπεζα – νυν ALPHA BANK στον Πειραιά.\nΑκολούθως, τον Ιούνιο του 2016 έδωσε για πρώτη φορά με επιτυχία εξετάσεις στον πανελλήνιο διαγωνισμό υποψηφίων συμβολαιογράφων. Μέχρι τον διορισμό της, παρότι δεν προβλέπεται υποχρεωτική άσκηση ούτε και υφίσταται Σχολή Συμβολαιογράφων, αντιλαμβανόμενη την μεγάλη ευθύνη της δημόσιας αυτής θέσης και την τυπικότητα του επαγγέλματος, εργάστηκε σε συμβολαιογραφεία πλάι σε καταρτισμένους επιστήμονες και υπεύθυνους επαγγελματίες.\nΤο αρχείο του συμβολαιογραφείου περιλαμβάνει πέραν των πράξεων της Συμβολαιογράφου όλες τις πράξεις της συμβολαιογράφου Διαλεκτής Αργουζή – Κατσουρού μετά το διορισμό στη θέση της, σύμφωνα με το Άρθρο 128 του Ν. 2330/2000 «Κώδικας Συμβολαιογράφων», το οποίο ορίζει τη διαδικασία διαδοχής και παράδοσης των Αρχείων αποχωρησάντων – παραιτηθέντων – αποβιωσάντων Συμβολαιογράφων σε νέους Συμβολαιογράφους.